2003R2042 — HR — 01.08.2012 — 007.005

Ovaj je tekst namijenjen isključivo dokumentiranju i nema pravni učinak. Institucije Unije nisu odgovorne za njegov sadržaj. Vjerodostojne inačice relevantnih akata, uključujući njihove preambule, one su koje su objavljene u Službenom listu Europske unije i dostupne u EUR-Lexu. Tim službenim tekstovima može se izravno pristupiti putem poveznica sadržanih u ovom dokumentu.

►B UREDBA KOMISIJE (EZ) br. 2042/2003 od 20. studenoga 2003. o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove (Tekst značajan za EGP) ( L 315 28.11.2003, 1)









▼B

UREDBA KOMISIJE (EZ) br. 2042/2003

od 20. studenoga 2003.

o kontinuiranoj plovidbenosti zrakoplova i aeronautičkih proizvoda, dijelova i uređaja, te o odobravanju organizacija i osoblja uključenih u te poslove

(Tekst značajan za EGP)







Članak 1.

Cilj i područje primjene

1. Ovom se Uredbom utvrđuju zajednički tehnički zahtjevi i administrativni postupci za osiguravanje kontinuirane plovidbenosti zrakoplova, uključujući i sve sastavne dijelove za ugradnju u zrakoplov, koji je:

(a) registriran u nekoj državi članici; ili

(b) registriran u nekoj trećoj zemlji i koristi ga operator za kojeg neka država članica osigurava nadzor operacija.

2. Stavak 1. se ne primjenjuje na zrakoplove, za koje je regulatorni sigurnosni nadzor prenesen u neku treću zemlju i koje ne koristi operator iz Zajednice ili na zrakoplove iz Priloga II. Osnovnoj uredbi.

3. Odredbe ove Uredbe vezane uz komercijalni zračni prijevoz primjenjive su na licencirane zračne prijevoznike kako je definirano pravom Zajednice.

Članak 2.

Definicije

U okviru područja primjene Osnovne uredbe primjenjuju se sljedeće definicije:

(a) „zrakoplov” znači svaka naprava koja se može održati u atmosferi zbog reakcije zraka osim reakcije zraka u odnosu na površinu zemlje;

(b) „osoblje koje izdaje potvrde” znači osoblje odgovorno za vraćanje zrakoplova ili sastavnog dijela u uporabu nakon održavanja;

(c) „sastavni dio” znači bilo koji motor, elisa, dio ili uređaj;

(d) „kontinuirana plovidbenost” znači svi postupci koji osiguravaju da zrakoplov, u bilo koje vrijeme svog radnog vijeka, ispunjava važeće zahtjeve za plovidbenost i u stanju je za sigurno prometovanje;

(e) „JAA” znači „Zajedničke zrakoplovne vlasti”;

(f) „JAR” znači „Zahtjevi zajedničkih zrakoplovnih vlasti”;

(g) „velik zrakoplov” znači zrakoplov razvrstan kao zrakoplov s najvećom uzletnom masom većom od 5 700 kg ili višemotorni helikopter;

(h) „održavanje” znači pojedinačni postupak ili kombinacija sljedećih postupaka: remont, popravak, pregled, zamjena, preinaka ili otklanjanje kvara na zrakoplovu ili sastavnim dijelovima, s izuzetkom pretpoletnog pregleda;

(i) „organizacija” znači fizička osoba, pravna osoba ili dio pravne osobe. Takva organizacija može biti osnovana na više lokacija od jedne, bilo unutar područja neke države članice ili ne;

(j) „pretpoletni pregled” znači pregled koji se izvodi prije leta kako bi se zajamčilo da je zrakoplov sposoban za namjeravani let;

▼M7

(k) „zrakoplov ELA 1” znači sljedeći europski laki zrakoplov s posadom: i. zrakoplov s najvećom uzletnom masom (MTOM) 1 200 kg ili manje, koji nije razvrstan kao složeni motorni zrakoplov; ii. jedrilica ili jedrilica s pomoćnim motorom čiji je MTOM 1 200 kg ili manje; iii. balon s najvećim projektiranim volumenom uzgonskog plina ili toplog zraka koji nije veći od 3 400 m3 za toplozračne balone, 1 050 m3 za plinske balone i 300 m3 za sputane plinske balone; iv. zračni brod projektiran za najviše četiri osobe s najvećim projektiranim volumenom uzgonskog plina ili toplog zraka koji nije veći od 3 400 m3 za toplozračni zračni brod i 1 000 m3 za plinski zračni brod;

▼M3

(l) „zrakoplov LSA” znači laki sportski zrakoplov koji ima sve sljedeće osobine: i. najviša dopuštena masa pri uzlijetanju (MTOM) nije veća od 600 kg; ii. najveća brzina gubitka uzgona u konfiguraciji za slijetanje (VS0) koja nije veća od 45 čvorova kalibrirane brzine (CAS) pri najvećoj certificiranoj masi zrakoplova pri polijetanju i najkritičnijem položaju težišta; iii. sjedala za najviše dvije osobe, uključujući pilota; iv. jedan motor s elisom koji nije turbinski; v. kabina koja nije pod tlakom;

▼M4

(m) „glavno mjesto poslovanja” znači sjedište ili registrirano sjedište poduzeća unutar kojeg se izvode glavne financijske funkcije i operativni nadzor aktivnosti iz ove Uredbe.

▼B

Članak 3.

Zahtjevi za kontinuiranu plovidbenost

1. Kontinuirana plovidbenost zrakoplova i sastavnih dijelova zajamčena je u skladu s odredbama Priloga I.

2. Organizacije i osoblje uključeni u kontinuiranu plovidbenost zrakoplova i sastavnih dijelova, uključujući održavanje, moraju ispunjavati odredbe Priloga I. i, gdje je to primjenjivo, one utvrđene u člancima 4. i 5.

▼M2

3. Odstupanjem od stavka 1., kontinuirana plovidbenost zrakoplova koji imaju dozvolu za letenje osigurava se na temelju posebnih postupaka za održavanje kontinuirane plovidbenosti, kako je definirano u dozvoli za letenje izdanoj u skladu s Prilogom (Dio 21.) Uredbi Komisije (EZ) br. 1702/2003.

▼M3

4. Za zrakoplov koji se ne koristi u komercijalne svrhe, svaka potvrda o provjeri plovidbenosti ili jednakovrijedan dokument koji je izdan u skladu sa zahtjevima države članice i koji je valjan 28. rujna 2008., ostaje valjan do datuma njegovog isteka ili do 28. rujna 2009., ovisno o tome što je ranije. Nakon isteka valjanosti, nadležno tijelo može ponovno izdati ili jednokratno produžiti potvrdu o provjeri plovidbenosti ili jednakovrijedan dokument za jednu godinu, ako to dopuštaju zahtjevi države članice. Nakon sljedećeg isteka, nadležno tijelo može ponovno izdati ili još jedanput produžiti potvrdu o provjeri plovidbenosti ili jednakovrijedan dokument za jednu godinu, ako to dopuštaju zahtjevi države članice. Daljnje ponovno izdavanje ili produživanje nije dopušteno. Ako se kod prijenosa registracije zrakoplova unutar EU-a koriste odredbe iz ove točke, izdaje se nova potvrda o provjeri plovidbenosti, u skladu s M.A.904.

▼B

Članak 4.

Odobrenja organizacije za održavanje

1. Organizacije uključene u održavanje velikih zrakoplova ili zrakoplova koji se koriste u komercijalnom zračnom prijevozu, te sastavnih dijelova namijenjenih za ugradnju u zrakoplov, odobravaju se u skladu s odredbama Priloga II.

2. Ovlaštenje za održavanje koje je izdala ili priznala država članica u skladu sa zahtjevima i postupcima JAA-a i koje važi prije stupanja ove Uredbe na snagu smatra se izdanim u skladu s ovom Uredbom. U tu svrhu, iznimno od odredaba iz dijela 145.B.50.(2) Priloga II., nalazi 2. stupnja koji se odnose na razlike između JAR-a 145. i Priloga II. mogu se zaključiti u roku od jedne godine. Potvrde o vraćanju zrakoplova u uporabu i ovlaštene potvrde o vraćanju zrakoplova u uporabu, koje je izdala organizacija ovlaštena prema zahtjevima JAA-a tijekom tog jednogodišnjeg razdoblja, smatraju se izdanim prema ovoj Uredbi.

3. Osoblje osposobljeno za provođenje i/ili nadzor kontinuirane plovidbenosti ispitivanjima konstrukcija zrakoplova i/ili sastavnih dijelova bez razaranja, u skladu sa standardima koje je neka država članica priznala prije stupanja ove Uredbe na snagu, a koji osiguravaju istovjetnu razinu osposobljenosti, može nastaviti s provođenjem i/ili nadzorom takvih ispitivanja.

▼M3

4. Potvrde o vraćanju u uporabu i potvrde o ovlaštenom vraćanju u uporabu koje su organizacije za održavanje, odobrene u skladu sa zahtjevima države članice, izdale prije datuma stupanja na snagu ove Uredbe, smatraju se jednakovrijednima onima koje su izdane u skladu sa zahtjevima iz točaka M.A.801 i M.A.802 Priloga I. (dijela M).

▼B

Članak 5.

Ovlašteno osoblje

▼M3

1. Ovlašteno osoblje mora biti kvalificirano u skladu s odredbama Priloga III., osim kako je predviđeno u točkama M.A.606(h), M.A.607(b), M.A.801(d) i M.A.803 Priloga I. i u točki 145.A.30(j) Priloga II. (dijela 145.), te u Dodatku IV. Prilogu II. (dio 145).

▼B

2. Dozvola za održavanje zrakoplova i moguća tehnička ograničenja vezana uz tu dozvolu, koju je izdala ili priznala neka država članica u skladu sa zahtjevima i postupcima JAA-a, a koja je valjana u vrijeme stupanja ove uredbe na snagu, smatra se izdanom u skladu s ovom Uredbom.

▼M6

3. Ovlašteno osoblje koje posjeduje dozvolu izdanu u skladu s Prilogom III. (dio 66.) s odobrenom kategorijom/potkategorijom smatra se da ima ovlasti opisane u točki 66.A.20(a) ovog Priloga, koje odgovaraju toj odobrenoj kategoriji/potkategoriji. Zahtjevi vezani uz osnovno znanje koji odgovaraju novim ovlastima smatraju se ispunjenima u svrhu dopune takve dozvole s novom kategorijom/potkategorijom.

4. Ovlašteno osoblje koje posjeduje dozvolu koja uključuje zrakoplov za koji nije potrebno ovlaštenje za tip može nastaviti koristiti svoje ovlasti do prvog produženja ili izmjene, kada dozvola mora biti konvertirana u skladu s postupkom opisanom u točki 66.B.125 Priloga III. (dio 66.) i ovlaštenjima određenim u točki 66.A.45 ovog Priloga.

5. Izvješća o konverziji i izvješća o prijenosu ispita koji su sukladni zahtjevima primjenjivim prije stupanja na snagu ove Uredbe smatraju se sukladnima s ovom Uredbom.

6. Dok ova Uredba ne odredi zahtjeve za ovlašteno osoblje:

i. za zrakoplove koji nisu avioni i helikopteri;

ii. za sastavne dijelove;

nastavljaju se primjenjivati zahtjevi koji su na snazi u pojedinim državama članicama, osim za organizacije za održavanje sa sjedištem izvan Europske unije, kada zahtjeve odobrava Agencija.

▼B

Članak 6.

Zahtjevi za organizaciju za osposobljavanje

1. Organizacije za osposobljavanje osoblja iz članka 5. moraju biti odobrene u skladu s Prilogom IV. tako da imaju pravo:

(a) provoditi priznato osnovno osposobljavanje; i/ili

(b) provoditi priznato osposobljavanje za tip; te

(c) provoditi ispite; te

(d) izdavati potvrde o osposobljavanju.

2. Ovlaštenje organizacije za osposobljavanje iz održavanja, koje je izdala ili priznala neka država članica u skladu sa zahtjevima i postupcima JAA-a i koje je valjano u trenutku stupanja ove Uredbe na snagu, smatra se izdanim u skladu s ovom Uredbom. U tu svrhu, iznimno od odredaba iz dijela 147.B.130.(b) Priloga IV., nalazi 2. stupnja koji se odnose na razlike između JAR-a 147. i Priloga IV. mogu se zaključiti u roku od jedne godine.

▼M6

3. Tečajevi osnovnog osposobljavanja, koji su sukladni sa zahtjevima koji se primjenjuju prije stupanja na snagu ove Uredbe mogu započeti do 1 godinu prije datuma od kojeg se primjenjuje ova Uredba. Ispiti iz osnovnog znanja koji se provode u sklopu ovih tečajeva mogu biti sukladni zahtjevima koji su bili u primjeni prije stupanja na snagu ove Uredbe.

4. Ispiti iz osnovnog znanja, koji su u skladu sa zahtjevima koji su bili u primjeni prije stupanja na snagu ove Uredbe i koje provodi nadležno tijelo ili organizacija za osposobljavanje vezano uz održavanje, koja je odobrena u skladu s Prilogom IV. (dio 147.), ako nisu dio tečaja osnovnog osposobljavanja, mogu se provoditi do 1 godinu nakon datuma od kojeg se primjenjuje ova Uredba.

5. Tečajevi osposobljavanja za tip i ispiti za tip zrakoplova koji su sukladni sa zahtjevima koji su bili u primjeni prije stupanja na snagu ove Uredbe započinju i završavaju najkasnije 1 godinu nakon datuma od kojeg se primjenjuje ova Uredba.

▼B

Članak 7.

Stupanje na snagu

1. Ova Uredba stupa na snagu na sljedećeg dana od dana objave u Službenom listu Europske unije.

▼M3

2. Odstupajući od stavka 1.:

(a) odredbe Priloga I., osim točaka M.A.201(h)(2) i M.A.708(c), primjenjuju se od 28. rujna 2005.;

(b) točka M.A.201(f) Priloga I. primjenjuje se na zrakoplove koji nisu uključeni u komercijalni prijevoz i kojima upravljaju prijevoznici trećih zemalja, od 28. rujna 2009.

▼B

3. Iznimno od odredaba stavaka 1. i 2., države članice mogu odlučiti ne primjenjivati:

▼M3

(a) odredbe Priloga I. na zrakoplove koji nisu uključeni u komercijalni zračni prijevoz, do 28. rujna 2009.;

▼B

(b) odredbe Priloga I.(I.) na zrakoplove uključene u komercijalni zračni prijevoz, do 28. rujna 2008.;

(c) sljedeće odredbe Priloga II., do 28. rujna 2006.: — 145.A.30.(e), elementi ljudskog čimbenika, — 145.A.30.(g) kako se primjenjuje na velike zrakoplove s najvećom uzletnom masom većom od 5 700 kg, — 145.A.30.(h) (1) kako se primjenjuje na zrakoplove s najvećom uzletnom masom većom od 5 700 kg, — 145.A.30.(j) (1), Dodatak IV., — 145.A.30.(j) (2), Dodatak IV.;

(d) sljedeće odredbe Priloga II., do 28. rujna 2008.: — 145.A.30.(g) kako se primjenjuje na zrakoplove s najvećom uzletnom masom od 5 700 kg ili manjom, — 145.A.30.(h) (1) kako se primjenjuje na zrakoplove s najvećom uzletnom masom od 5 700 kg ili manjom, — 145.A.30.(h)(2);

(e) odredbe Priloga III., kako se primjenjuju na zrakoplove s najvećom uzletnom masom iznad 5 700 kg do 28. rujna 2005.;

(f) odredbe Priloga III., kako se primjenjuju na zrakoplove s najvećom uzletnom masom od 5 700 kg ili manjom do 28. rujna 2006;

▼M5

(g) za zrakoplove koji nisu uključeni u komercijalni zračni promet, osim velikih zrakoplova, potrebu za sukladnošću s Prilogom III. (dio 66.) u sljedećim odredbama, do 28. rujna 2011.: — M.A. 606(g) i M.A.801(b)2 Priloga I. (dio-M) — 145.A.30(g) i (h) Priloga II. (dio-145);

▼M6

(h) za održavanje aviona s klipnim motorom, bez regulacije tlaka kabine, s MTOM od 2 000 kg i manje, a koji nisu uključeni u komercijalni zračni prijevoz: i. do 28. rujna 2012., zahtjev za nadležno tijelo da izdaje dozvole za održavanje zrakoplova u skladu s Prilogom III. (dio 66.), kao nove ili konvertirane u skladu s točkom 66.A.70 ovog Priloga; ii. do 28. rujna 2014., zahtjev da ima ovlašteno osoblje stručno osposobljeno u skladu sa sljedećim odredbama Priloga III. (dio 66.): — M.A.606(g) i M.A.801(b)2 Priloga I. (dio M), — 145.A.30(g) i (h) Priloga II. (dio 145.);

(i) za održavanje ELA1 aviona koji nisu uključeni u komercijalni zračni prijevoz, do 28. rujna 2015.: i. zahtjev za nadležno tijelo da izdaje dozvole za održavanje zrakoplova u skladu s Prilogom III. (dio 66.), kao nove ili konvertirane na temelju točke 66.A.70 ovog Priloga; ii. zahtjev da ima ovlašteno osoblje stručno osposobljeno u skladu s Prilogom III. (dio 66.) sadržan u sljedećim odredbama: — M.A.606(g) i M.A.801(b)2 Priloga I. (dio M), — 145.A.30(g) i (h) Priloga II. (dio 145.).

▼B

4. Države članice mogu izdavati odobrenja s ograničenim trajanjem s obzirom na Prilog II. i Prilog IV. do ►M1 28. rujna 2007. ◄

5. Kada država članica bude primjenjivala odredbe stavaka 3. ili 4., ona o tome mora obavijestiti Komisiju i Agenciju.

6. Agencija ocjenjuje učinak odredbi Priloga I. na ovu Uredbu s obzirom na davanje mišljenja Komisiji, uključujući moguće izmjene Priloga I., prije 28. ožujka 2005.

▼M4

7. Odstupajući od stavka 1.:

(a) odredbe točke M.A.706.(k) Priloga I. (dio M) primjenjuju se od 28. rujna 2010.;

(b) odredbe točke 7.7 Dodatka I. Prilogu III. (dio 66.) primjenjuju se od 28. rujna 2010.;

(c) organizacije za održavanje koje su odobrene u skladu s odjeljkom A pododjeljka F Priloga I. (dio M) ili odjeljkom A Priloga II. (dio 145.) mogu do 28. rujna 2010. nastaviti izdavati potvrde o ovlaštenom vraćanju u uporabu, uporabom prvobitnog izdanja EASA Obrasca 1 kako je utvrđeno u Dodatku II. Prilogu I. (dio M) i Dodatku I. Prilogu II. (dio 145.);

(d) nadležna tijela mogu do 28. rujna 2010. nastaviti izdavati potvrde, prethodno izdanje, kako je utvrđeno u dodacima III., V. i VI. Prilogu I. (dio M), Dodatku III. Prilogu II. (Dio 145.), Dodatku V. Prilogu III. (dio 66.) ili Dodatku II. Prilogu IV. (dio 147.) Uredbi (EZ) br. 2042/2003 koja je bila na snazi prije stupanja ove Uredbe na snagu.

▼M6 —————

▼M6

8. U svrhu vremenskih ograničenja sadržanih u točkama 66.A.25, 66.A.30 i Dodatku III. Priloga III. (dio 66.) vezano uz ispite osnovnog znanja, osnovnog iskustva, teorijsko osposobljavanje za tip i ispite, praktično osposobljavanje i procjenjivanje, ispit za tip i osposobljavanje na radnom mjestu koje se moraju okončati prije stupanja na snagu ove Uredbe, vrijeme počinje teći od datuma kad ova Uredba stupi na snagu.

9. Agencija dostavlja mišljenje Komisiji uključujući prijedloge za jednostavan i proporcionalan sustav za izdavanje dozvola za ovlašteno osoblje, uključeno u održavanje ELA1 aviona, kao i zrakoplova koji nisu avioni i helikopteri.

Članak 8.

Mjere koje provodi Agencija

1. Agencija razvija prihvatljive načine udovoljavanja (acceptable means of compliance, dalje u tekstu „AMC”) koje primjenjuju nadležna tijela, organizacije i osoblje za dokazivanje sukladnosti s odredbama Priloga ove Uredbe.

2. AMC koje izdaje Agencija ne uvode nove zahtjeve niti umanjuju zahtjeve iz Priloga ovoj Uredbi.

3. Ne dovodeći u pitanje članke 54. i 55. Uredbe (EZ) br. 216/2008, ispunjavanjem prihvatljivih načina udovoljavanja koje izdaje Agencija, s njima povezani zahtjevi iz Priloga ovoj Uredbi smatraju se ispunjenima bez daljnjeg dokazivanja.

▼B

Ova je Uredba u cijelosti obvezujuća i izravno se primjenjuje u svim državama članicama.









PRILOG I.

(Dio M)

▼M4

Sadržaj M.1 ODJELJAK A – TEHNIČKI ZAHTJEVI PODODJELJAK A – OPĆENITO M.A.101. Područje primjene PODODJELJAK B – ODGOVORNOST M.A.201. Odgovornosti M.A.202. Izvješćivanje o događajima povezanim sa sigurnošću PODODJELJAK C - KONTINUIRANA PLOVIDBENOST M.A.301. Zadaci za kontinuiranu plovidbenost M.A.302. Program održavanja zrakoplova M.A.303. Naredbe o plovidbenosti M.A.304. Podaci za preinake i popravke M.A.305. Sustav dokumentacije za kontinuiranu plovidbenost zrakoplova M.A.306. Operatorov sustav tehničke dokumentacije knjige zrakoplova M.A.307. Prijenos dokumentacije o kontinuiranoj plovidbenosti zrakoplova PODODJELJAK D - STANDARDI ODRŽAVANJA M.A.401. Podaci za održavanje M.A.402. Provođenje održavanja M.A.403. Kvarovi zrakoplova PODODJELJAK E - KOMPONENTE M.A.501. Ugradnja M.A.502. Održavanje komponenata M.A.503. Komponente s ograničenim vijekom trajanja M.A.504. Kontrola neispravnih komponenata PODODJELJAK F - ORGANIZACIJA ZA ODRŽAVANJE M.A.601. Područje primjene M.A.602. Zahtjev M.A.603. Opseg odobrenja M.A.604. Priručnik organizacije za održavanje M.A.605. Objekti M.A.606. Zahtjevi u vezi osoblja M.A.607. Ovlašteno osoblje M.A.608. Komponente, oprema i alati M.A.609. Podaci za održavanje M.A.610. Radni nalozi za radove održavanja M.A.611. Standardi održavanja M.A.612. Potvrda za vraćanje zrakoplova u uporabu M.A.613. Potvrda za vraćanje komponente u uporabu M.A.614. Dokumentacija o održavanju M.A.615. Ovlasti organizacije M.A.616. Organizacijske provjere M.A.617. Promjene u odobrenoj organizaciji za održavanje M.A.618. Kontinuirana valjanost odobrenja M.A.619. Nesukladnosti PODODJELJAK G - ORGANIZACIJA ZA VOĐENJE KONTINUIRANE PLOVIDBENOSTI M.A.701. Područje primjene M.A.702. Zahtjev M.A.703. Opseg odobrenja M.A.704. Priručnik organizacije za vođenje kontinuirane plovidbenosti M.A.705. Objekti M.A.706. Zahtjevi u vezi osoblja M.A.707. Osoblje za provjeru plovidbenosti M.A.708. Vođenje kontinuirane plovidbenosti M.A.709. Dokumentacija M.A.710. Provjera plovidbenosti M.A.711. Ovlasti organizacije M.A.712. Sustav kvalitete M.A.713. Promjene u odobrenoj organizaciji za kontinuiranu plovidbenost M.A.714. Čuvanje dokumentacije M.A.715. Kontinuirana valjanost odobrenja M.A.716. Nesukladnosti PODODJELJAK H - POTVRDA O VRAĆANJU U UPORABU (CERTIFICATE OF RELEASE TO SERVICE — CRS) M.A.801. Potvrda o vraćanju zrakoplova u uporabu M.A.802. Potvrda o vraćanju komponente u uporabu M.A.803. Ovlaštenje pilota-vlasnika PODODJELJAK I. - POTVRDA O PROVJERI PLOVIDBENOSTI M.A.901. Provjera plovidbenosti zrakoplova M.A.902. Valjanost potvrde o provjeri plovidbenosti M.A.903. Prijenos registracije zrakoplova unutar EU-a M.A.904. Provjera plovidbenosti zrakoplova uvezenog u EU M.A.905. Nesukladnosti ODJELJAK B - POSTUPCI ZA NADLEŽNA TIJELA PODODJELJAK A - OPĆENITO M.B.101. Područje primjene M.B.102. Nadležno tijelo M.B.104. Vođenje dokumentacije M.B.105. Međusobna razmjena podataka PODODJELJAK B - ODGOVORNOST M.B.201. Odgovornosti PODODJELJAK C - KONTINUIRANA PLOVIDBENOST M.B.301. Program održavanja M.B.302. Izuzeća M.B.303. Praćenje kontinuirane plovidbenosti zrakoplova M.B.304. Trajno oduzimanje, privremeno oduzimanje i ograničenje PODODJELJAK D - STANDARDI ODRŽAVANJA PODODJELJAK E - KOMPONENTE PODODJELJAK F - ORGANIZACIJA ZA ODRŽAVANJE M.B.601. Zahtjev M.B.602. Početno odobrenje M.B.603. Izdavanje odobrenja M.B.604. Kontinuirani nadzor M.B.605. Nesukladnosti M.B.606. Izmjene M.B.607. Trajno oduzimanje, privremeno oduzimanje i ograničenje odobrenja PODODJELJAK G - ORGANIZACIJA ZA VOĐENJE KONTINUIRANE PLOVIDBENOSTI M.B.701. Zahtjev M.B.702. Početno odobrenje M.B.703. Izdavanje odobrenja M.B.704. Kontinuirani nadzor M.B.705. Nesukladnosti M.B.706. Izmjene M.B.707. Trajno oduzimanje, privremeno oduzimanje i ograničenje odobrenja PODODJELJAK H - POTVRDA O VRAĆANJU U UPORABU - CRS PODODJELJAK I. - POTVRDA O PROVJERI PLOVIDBENOSTI M.B.901. Ocjena preporuka M.B.902. Provjera plovidbenosti od strane nadležnog tijela M.B.903. Nesukladnosti Dodatak I. - Sporazum o kontinuiranoj plovidbenosti Dodatak II. – Potvrda o ovlaštenom vraćanju zrakoplova u uporabu – EASA Obrazac 1 Dodatak III. - Potvrda o provjeri plovidbenosti – EASA Obrazac 15 Dodatak IV. - Klase odobrenja i sustav ovlaštenja unutar odobrenja organizacija za održavanje iz Priloga I. (dio M) pododjeljka F i Priloga II. (dio 145.) Dodatak V. - Potvrda o odobrenju organizacije za održavanje iz Priloga I. (dio M) pododjeljka F Dodatak VI. - Potvrda o odobrenju organizacije za vođenje kontinuirane plovidbenosti iz Priloga I. (dio M) pododjeljka G Dodatak VII. - Složeni zadaci održavanja Dodatak VIII. - Ograničeno održavanje koje obavlja pilot-vlasnik.

▼B

M.1.

U smislu ovog dijela, nadležno je tijelo:

1. za nadzor nad kontinuiranom plovidbenosti pojedinačnog zrakoplova i izdavanje potvrda o provjeri plovidbenosti tijelo koje je imenovala država članica u kojoj je izvršena registracija;

2. za nadzor nad organizacijom za održavanje kako je utvrđeno u dijelu M.A. poddijelu F, i. tijelo koje je imenovala država članica u kojoj se nalazi glavno mjesto poslovanja te organizacije; ii. Agencija, ako se organizacija nalazi u nekoj trećoj zemlji;

3. za nadzor nad organizacijom za vođenje kontinuirane plovidbenosti kako je utvrđeno u dijelu M.A. poddijelu G, i. tijelo koje je imenovala država članica u kojoj se nalazi glavno mjesto poslovanja te organizacije ako odobrenje nije uključeno u potvrdu zračnog prijevoznika; ii. tijelo koje je imenovala država članica operatora ako je odobrenje uključeno u potvrdu zračnog prijevoznika; iii. Agencija, ako ta organizacija ima sjedište u nekoj trećoj zemlji;

4. za odobrenje programa održavanja, i. tijelo koje je imenovala država članica u kojoj je izvršena registracija; ii. u slučaju komercijalnog zračnog prijevoza, kada se država članica operatora razlikuje od države članice u kojoj je izvršena registracija, tijelo koje su imenovale gornje dvije države prije odobrenja programa održavanja; ▼M3 iii. Odstupajući od stavka 4. točke i., kada kontinuiranu plovidbenost zrakoplova koji se ne upotrebljava za komercijalni zračni prijevoz vodi organizacija za vođenje kontinuirane plovidbenosti koja je odobrena u skladu s odjeljkom A pododjeljkom G ovog Priloga (dijelom M), koja ne podliježe nadzoru države članice u kojoj je zrakoplov registriran, i samo u dogovoru s tom državom članicom prije odobrenja programa održavanja: (a) tijelo koje odredi država članica odgovorna za nadzor organizacije za vođenje kontinuirane plovidbenosti, ili (b) Agencija, ako je organizacija za vođenje kontinuirane plovidbenosti smještena u trećoj zemlji. ▼B

ODJELJAK A

TEHNIČKI ZAHTJEVI

PODDIO A

OPĆENITO

M.A.101. Područje primjene

U ovom se dijelu utvrđuju mjere koje je potrebno poduzeti kako bi se zajamčila plovidbenost, uključujući održavanje. U njemu se također utvrđuju uvjeti koje trebaju zadovoljiti osobe ili organizacije uključene u vođenje kontinuirane plovidbenosti.

PODDIO B

ODGOVORNOST

M.A.201. Odgovornosti

(a) Vlasnik je odgovoran za kontinuiranu plovidbenost zrakoplova te mora osigurati da se let ne provodi ako: 1. zrakoplov nije održavan u stanju plovidbenosti te; 2. bilo koja operativna oprema i oprema za hitni slučaj nije ispravno ugrađena i upotrebljiva ili nije jasno označena kao neispravna te; 3. svjedodžba o plovidbenosti nije valjana te; 4. se održavanje zrakoplova ne obavlja u skladu s odobrenim programom održavanja kako je utvrđeno u dijelu M.A. 302.

(b) Kad se zrakoplov daje u najam, odgovornosti vlasnika prenose se na najmoprimca ako: 1. je najmoprimac naveden u dokumentu registracije ili; 2. detaljno naznačen u ugovoru o najmu. Kada se u ovom dijelu govori o „vlasniku”, termin vlasnik odnosi se na vlasnika ili najmoprimca, kako je primjenjivo.

(c) Svaka osoba ili organizacija koja provodi održavanje odgovorna je za obavljene poslove.

(d) Zapovjednik zrakoplova ili, u slučaju komercijalnog zračnog prijevoza, operator, odgovoran je za zadovoljavajuće obavljanje pretpoletnog pregleda. Taj pregled mora obaviti pilot ili druga osposobljena osoba, ali ga ne mora obaviti odobrena organizacija za održavanje ili osoblje koje izdaje potvrde iz dijela 66.

▼M3

(e) Kako bi se ispunile odgovornosti iz stavka (a), i. vlasnik zrakoplova može za poslove povezane s kontinuiranom plovidbenošću sklopiti sporazum s organizacijom za vođenje kontinuirane plovidbenosti odobrenom u skladu s odjeljkom A pododjeljkom G ovog Priloga (dijelom M). U ovom slučaju organizacija za vođenje kontinuirane plovidbenosti preuzima odgovornost za ispravno obavljanje ovih poslova. ii. Vlasnik koji odluči upravljati kontinuiranom plovidbenošću zrakoplova pod vlastitom odgovornošću, bez ugovora u skladu s Dodatkom I., može ipak sklopiti ograničeni sporazum s organizacijom za vođenje kontinuirane plovidbenosti odobrenom u skladu s odjeljkom A, pododjeljkom G ovog Priloga (dijelom M) za razvoj programa održavanja i njegovo odobrenje u skladu s točkom M.A.302. U tom slučaju, ograničeni ugovor prenosi odgovornost za razvoj i odobrenje programa održavanja na organizaciju za vođenje kontinuirane plovidbenosti s kojom je ugovor sklopljen.

▼B

(f) U slučaju velikih zrakoplova, kako bi se ispunile odgovornosti iz stavka (a), vlasnik zrakoplova mora zajamčiti da poslove vezane uz kontinuiranu plovidbenost provodi odobrena organizacija za vođenje kontinuirane plovidbenosti. Mora biti sastavljen pisani ugovor u skladu s Dodatkom I. U tom slučaju organizacija za vođenje kontinuirane plovidbenosti preuzima odgovornost za uspješno izvođenje tih poslova.

(g) Održavanje velikih zrakoplova, zrakoplova koji se koriste u komercijalnom zračnom prijevozu i sastavnih dijelova za te zrakoplove provodi organizacija za održavanje odobrena prema dijelu 145.

(h) U slučaju komercijalnog zračnog prijevoza operator je odgovoran za kontinuiranu plovidbenost zrakoplova kojima upravlja i mora: 1. imati odobrenje, kao dio potvrde za zračnog operatora izdane od nadležnog tijela, u skladu s dijelom M.A. poddijelom G za zrakoplove kojima upravlja; te 2. imati odobrenje u skladu s dijelom 145. ili ugovoriti takvu organizaciju; te 3. zajamčiti sukladnost sa stavkom (a).

(i) ►M3 Kada država članica zahtijeva od operatora da ima potvrdu za svoje komercijalne aktivnosti, osim za komercijalni zračni prijevoz, on mora: ◄ 1. imati odgovarajuće odobrenje, prema dijelu M.A. poddijelu G, za vođenje kontinuirane plovidbenosti zrakoplova kojima upravlja ili ugovoriti takvu organizaciju; te 2. imati odgovarajuće odobrenje u skladu s dijelom M.A. poddijelom F ili s dijelom 145. ili ugovoriti takvu organizaciju; te 3. zajamčiti da je stavak (a) zadovoljen.

(j) Vlasnik/operator je odgovoran da nadležnom tijelu odobri pristup do organizacija/zrakoplova kako bi ocijenilo stalnu sukladnost s tim dijelom.

M.A.202. Izvještavanje o događajima

▼M3

(a) Bilo koja osoba ili organizacija odgovorna u skladu s točkom M.A.201. mora podnijeti izvješće nadležnom tijelu koje određuje država u kojoj je zrakoplov registriran, organizaciji odgovornoj za projektiranje tipa ili dodatno projektiranje tipa i, ako je primjenjivo, državi članici operatora, o svakom utvrđenom stanju zrakoplova ili komponente koje ugrožava sigurnost leta.

▼B

(b) Izvještaji moraju biti sastavljeni na način koji je utvrdila Agencija i sadržavati sve relevantne informacije o stanju s kojim je upoznata ta osoba ili organizacija.

(c) Kada neka osoba ili organizacija koja održava zrakoplov sklopi ugovor s vlasnikom ili operatorom o izvođenju održavanja, ta osoba ili organizacija koja održava zrakoplov mora također podnijeti izvještaj vlasniku, operatoru ili organizaciji za vođenje kontinuirane plovidbenosti o svakom takvom stanju koje utječe na zrakoplov vlasnika ili operatora ili njegov sastavni dio.

(d) Izvještaji se izrađuju čim je to izvedivo, ali u svakom slučaju u roku od 72 sata nakon što je ta osoba ili organizacija ustanovila stanje na koje se taj izvještaj odnosi.

PODDIO C

KONTINUIRANA PLOVIDBENOST

M.A.301. Zadaci za kontinuiranu plovidbenost

Kontinuirana plovidbenost zrakoplova i upotrebljivost operativne opreme i opreme za slučaj opasnosti jamči se:

1. izvođenjem pretpoletnog pregleda;

▼M4

2. otklanjanjem svih kvarova i oštećenja koji utječu na siguran rad, u skladu s podacima navedenim u točki M.A.304. i/ili točki M.A.401., kako je primjereno, uvažavajući, za sve velike zrakoplove ili zrakoplove koji se koriste za komercijalni zračni prijevoz, listu minimalne opreme i listu odstupanja konfiguracije, ako je to primjenjivo na određeni tip zrakoplova;

▼B

3. izvođenjem cjelokupnog održavanja, u skladu s odobrenim programom održavanja zrakoplova prema dijelu M.A.302.;

4. za sve velike zrakoplove ili zrakoplove koji se koriste za komercijalni zračni prijevoz, analizom djelotvornosti Odobrenog programa održavanja zrakoplova prema dijelu M.A.302.;

5. provođenjem svih primjenjivih: i. naredbi o plovidbenosti; ii. operativnih uredbi koje imaju učinak na kontinuiranu plovidbenost; iii. zahtjeva za kontinuiranu plovidbenost koje je utvrdila Agencija; iv. mjera koje donese nadležno tijelo pri neposrednom reagiranju na problem vezan uz sigurnost;

6. izvođenjem preinaka i popravaka u skladu s dijelom M.A.304.;

7. uvođenjem izvedbene politike za neobavezne preinake i/ili preglede, za sve velike zrakoplove ili zrakoplove koji se koriste za komercijalni zračni prijevoz;

8. izvođenjem probnih letova prema potrebi.

▼M3

M.A.302. Program održavanja zrakoplova

(a) Održavanje svakog zrakoplova organizira se u skladu s programom održavanja zrakoplova.

(b) Program održavanja i sve naknadne izmjene mora odobriti nadležno tijelo.

(c) Kada kontinuiranu plovidbenost zrakoplova vodi organizacija za vođenje kontinuirane plovidbenosti odobrena u skladu s odjeljkom A pododjeljkom G ovog Priloga (dijelom M), program za održavanje zrakoplova i njegove izmjene mogu se odobriti postupkom neizravnog odobravanja. i. U tom slučaju, postupak neizravnog odobravanja utvrđuje organizacija za vođenje kontinuirane plovidbenosti kao dio priručnika za vođenje kontinuirane plovidbenosti, a odobrava ga nadležno tijelo odgovorno za tu organizaciju za vođenje kontinuirane plovidbenosti. ii. Organizacija za vođenje kontinuirane plovidbenosti ne upotrebljava postupak neizravnog odobravanja kada ta organizacija nije pod nadzorom države članice u kojoj je zrakoplov registriran, osim ako postoji sporazum u skladu s točkom M.1., stavkom 4.(ii) ili 4.(iii), kojim se odgovornost za odobrenje programa održavanja zrakoplova prenosi na nadležno tijelo odgovorno za organizaciju za vođenje kontinuirane plovidbenosti.

▼M7

(d) U programu održavanja zrakoplova mora se uspostaviti sukladnost s: i. uputama koje izdaje nadležno tijelo; ii. uputama za kontinuiranu plovidbenost: — koje izdaju nositelji potvrde za tip, ograničenih potvrda za tip, dodatnih potvrda za tip, odobrenja projekta velikog popravka, odobrenja ETSO ili bilo kojeg drugog relevantnog odobrenja izdanog u skladu s Uredbom (EZ) br. 1702/2003 i njezinim Prilogom (dio-21.), i — koje su uključene u certifikacijske specifikacije iz točke 21A.90B ili 21A.431B Priloga (dio-21.) Uredbi (EZ) br. 1702/2003, ako je to primjenjivo; iii. dodatnim ili alternativnim uputama koje predlaže vlasnik ili organizacija za vođenje kontinuirane plovidbenosti, kada je potvrđena u skladu s točkom M.A.302, osim što se tiče razdoblja za zadaće povezane sa sigurnošću iz stavka (e), koja se mogu povećati, pod uvjetom da se provodi dovoljno revizija u skladu sa stavkom (g) i samo ako podliježu izravnom odobrenju u skladu s točkom M.A.302(b).

▼M3

(e) Program održavanja zrakoplova mora sadržavati pojedinosti, uključujući učestalost, o svim održavanjima koja se moraju provesti, uključujući bilo koje posebne zadaće povezane s vrstom i specifičnošću operacija.

(f) Za velike zrakoplove, kada se program održavanja temelji na logici grupe za vođenje održavanja ili na praćenju stanja, program održavanja zrakoplova uključuje program pouzdanosti.

(g) Program održavanja zrakoplova podliježe periodičkim pregledima i u skladu s njima se, kada je potrebno, izmjenjuje i dopunjuje. Ovi pregledi osiguravaju kontinuiranu valjanost programa s obzirom na operativno iskustvo i upute nadležnog tijela, uzimajući u obzir nove i/ili izmijenjene upute koje razvijaju imatelji certifikata tipa i dodatnog certifikata tipa i bilo koje druge organizacije koje objavljuju takve podatke u skladu s Prilogom (dijelom 21.) Uredbi (EZ) br. 1702/2003.

▼B

M.A.303. Naredbe o plovidbenosti

Svaka primjenjiva naredba o plovidbenosti mora se izvoditi u okviru zahtjeva te naredbe o plovidbenosti, osim ako Agencija nije odredila drukčije.

▼M7

M.A.304. Podaci za preinake i popravke

Oštećenja se procjenjuju, a preinake i popravci izvode upotrebom, prema potrebi:

(a) podataka koje je odobrila Agencija; ili

(b) podataka koje je odobrila organizacija za projektiranje iz dijela-21.; ili

(c) podataka sadržanih u certifikacijskim specifikacijama iz točaka 21A.90B do 21A.431B Priloga (dio-21.) Uredbi (EZ) br. 1702/2003.

▼B

M.A.305. Sustav evidentiranja kontinuirane plovidbenosti zrakoplova

▼M4

(a) Po dovršenju bilo kakvog održavanja, u dokumentaciju o kontinuiranoj plovidbenosti zrakoplova unosi se potvrda o vraćanju u uporabu koja se zahtijeva točkom M.A.801. ili točkom 145.A.50. Svaki se unos obavlja čim je to izvedivo, ali ni u kojem slučaju kasnije od 30 dana nakon datuma obavljanja održavanja.

▼M3

(b) Dokumentacija o kontinuiranoj plovidbenosti zrakoplova sastoji se od: 1. knjige zrakoplova, knjiga (knjige) motora ili knjige modula motora, knjiga (knjige) elise i knjige bilo koje komponente s ograničenim vijekom trajanja, kako je primjereno; i, 2. tehničke knjige operatora, kada se to zahtijeva točkom M.A.306 za komercijalni zračni prijevoz, ili kada to zahtijeva država članica za komercijalne operacije osim komercijalnog zračnog prijevoza.

▼B

(c) Tip zrakoplova i registracijska oznaka, datum, zajedno s ukupnim vremenom letenja i/ili ciklusima letenja i/ili brojem slijetanja, prema potrebi se unose u knjige zrakoplova.

(d) Evidencija o kontinuiranoj plovidbenosti zrakoplova sadrži sljedeće: 1. status naredbi o plovidbenosti i mjera koje zahtijeva nadležno tijelo pri neposrednom reagiranju na sigurnosni problem; 2. status preinaka i popravaka; 3. status ispunjavanja programa održavanja; 4. status sastavnih dijelova s ograničenim vijekom trajanja; 5. izvješće o masi i balansu; 6. popis odgođenog održavanja.

▼M4

(e) Osim odobrenog dokumenta o vraćanju u uporabu, EASA Obrazac 1 ili jednakovrijednog dokumenta, za svaku se ugrađenu komponentu (motor, elisu, modul motora ili komponentu s ograničenim vijekom trajanja) u odgovarajuću knjigu motora ili elise, dokumentacijsku karticu modula motora ili komponente s ograničenim vijekom trajanja unose sljedeći podaci: 1. oznaka komponente; i 2. tip, serijski broj i registracija, kako je primjereno, zrakoplova, motora, elise, modula motora ili komponente s ograničenim vijekom trajanja, u koji je pojedina komponenta ugrađena, zajedno s upućivanjem na ugradnju i odstranjivanje komponente; i 3. datum zajedno s ukupnim brojem sati letenja i/ili ciklusima letenja i/ili brojem slijetanja i/ili kalendarskim vremenom, kako je primjereno; i 4. tekući podaci iz točke (d) koji se odnose na komponentu.

▼B

(f) Osoba odgovorna za upravljanje zadacima vezanih uz kontinuiranu plovidbenost prema dijelu M.A. poddijelu B provjerava evidenciju kako je navedeno u ovom stavku i na zahtjev dostavlja evidenciju nadležnom tijelu.

(g) Svi podaci uneseni u evidenciju o kontinuiranoj plovidbenosti zrakoplova moraju biti jasni i točni. Kada je neki unos potrebno ispraviti, ispravak se treba izvesti tako da je izvorni unos jasno uočljiv.

▼M4

(h) Vlasnik ili operator jamče uspostavljanje sustava za čuvanje sljedeće dokumentacije tijekom navedenih vremenskih razdoblja: 1. sva detaljna dokumentacija o održavanju u vezi zrakoplova i bilo kojih komponenata s ograničenim vijekom trajanja koje su ugrađene u njega, dok se podaci u njima ne nadomjeste novim podacima koji su jednaki po opsegu i detaljnosti, ali ne manje od 36 mjeseci od vraćanja zrakoplova ili komponente u uporabu; i 2. ukupno vrijeme uporabe zrakoplova i svih komponenata s ograničenim vijekom trajanja (sati, kalendarsko vrijeme, ciklusi i broj slijetanja), najmanje 12 mjeseci nakon što su zrakoplov ili komponenta trajno povučeni iz uporabe; i 3. vrijeme uporabe (sati, kalendarsko vrijeme, ciklusi i broj slijetanja), kako je primjereno, od posljednjeg planiranog održavanja komponente koja podliježe ograničenju vremena uporabe, najmanje dok planirano održavanje komponente ne nadomjesti drugo planirano održavanje s odgovarajućim opsegom i specifikacijom radova; i 4. sadašnji status usklađenosti s programom održavanja, tako da se može utvrditi usklađenost s odobrenim programom održavanja zrakoplova, najmanje dok planirano održavanje zrakoplova ili komponenta ne nadomjesti drugo planirano održavanje s odgovarajućim opsegom i specifikacijom radova; i 5. sadašnji status naredaba o plovidbenosti primjenjivih na zrakoplove i komponente, najmanje 12 mjeseci nakon trajnog povlačenja zrakoplova ili komponente iz uporabe; i 6. pojedinosti o tekućim preinakama i popravcima na zrakoplovu, motoru (motorima), elisi (elisama) i bilo kojoj drugoj komponenti bitnoj za sigurnost leta, najmanje 12 mjeseci nakon njihovog trajnog povlačenja iz uporabe.

▼B

M.A.306. Operatorov sustav tehničke evidencije

(a) U slučaju komercijalnog zračnog prijevoza, pored zahtjeva iz dijela M.A.305., operator koristi sustav tehničke evidencije koji sadrži sljedeće informacije za svaki zrakoplov: 1. podatke o svakom letu, koji su potrebni kako bi se osigurala kontinuirana sigurnost leta te; 2. važeću potvrdu o vraćanju zrakoplova u uporabu te; 3. važeću izjavu o održavanju u kojem se navodi status održavanja zrakoplova s obzirom na to koje planirano ili izvanredno održavanje predstoji, osim što nadležno tijelo može pristati na to da se izjava o održavanju pohranjuje negdje drugdje te; 4. sva neprovedena odgođena uklanjanja kvarova koja utječu na rad zrakoplova te; 5. sve potrebne naputke o sporazumima za podršku održavanju.

(b) Sustav tehničke knjige zrakoplova i sve naknadne izmjene odobrava nadležno tijelo.

(c) Operator jamči da se tehnička knjiga zrakoplova čuva 36 mjeseci nakon datuma zadnjeg unosa.

M.A.307. Prijenos evidencije o kontinuiranoj plovidbenosti zrakoplova

(a) Vlasnik ili operator jamči da se pri trajnom prenošenju zrakoplova s jednog vlasnika ili operatora na drugog evidencija o kontinuiranoj plovidbenosti prema dijelu M.A.305. i, ako je primjenjivo, tehnička knjiga operatora prema dijelu M.A.306. također prenesu.

(b) Vlasnik jamči da se pri ugovaranju poslova za vođenje kontinuirane plovidbenosti s organizacijom za vođenje kontinuirane plovidbenosti na tu organizaciju prenese i evidencija o kontinuiranoj plovidbenosti prema dijelu M.A.305.

(c) Vremenska razdoblja utvrđena za čuvanje evidencije nastavljaju se primjenjivati na novog vlasnika, operatora ili organizaciju za vođenje kontinuirane plovidbenosti.

PODDIO D

STANDARDI ODRŽAVANJA

M.A.401. Podaci za održavanje

(a) Osoba ili organizacija koja održava zrakoplov pri izvođenju održavanja, uključujući preinake i popravke, mora imati pristup važećim primjenjivim podacima za održavanje i koristiti samo te podatke.

(b) U smislu ovog dijela, primjenjivi podaci za održavanje su: ▼M4 1. svi primjenjivi zahtjevi, postupci, standardi ili podaci koje je izdalo nadležno tijelo ili Agencija; ▼B 2. svaka primjenjiva naredba o plovidbenosti; 3. primjenjive upute za kontinuiranu plovidbenost koje je izdao nositelj potvrde o tipu, nositelji dodatne potvrde o tipu i svaka druga organizacija koja takve podatke objavljuje u skladu s dijelom 21.; 4. svi primjenjivi podaci izdani u skladu s 145.A.45.(d).

(c) Osoba ili organizacija koja održava zrakoplov jamči da su svi primjenjivi podaci za održavanje aktualni i odmah dostupni za uporabu kad je to potrebno. Osoba ili organizacija uspostavlja sustav radnih kartica ili radnih popisa koji će se koristiti te treba ili točno prepisati podatke za održavanje na takve radne kartice ili radne liste ili precizno upućivati na pojedinačni posao ili poslove održavanja sadržane u takvim podacima za održavanje.

M.A.402. Provođenje održavanja

(a) Sve se održavanje mora provoditi osposobljeno osoblje koristeći metode, tehnike, standarde i upute utvrđene u podacima za održavanje prema dijelu M.A.401. Nadalje, potrebno je provesti neovisan pregled nakon svakog posla održavanja koji utječe na sigurnost leta osim ako nije drukčije utvrđeno u dijelu 145. ili dogovoreno s nadležnim tijelom.

(b) Sve se održavanje mora provoditi uz korištenje alata, opreme i materijala utvrđenih u podacima za održavanje M.A.401. ako nije drukčije utvrđeno u dijelu 145. Gdje je to potrebno, alate i opremu treba kontrolirati i kalibrirati prema službeno priznatom standardu.

(c) Područje u kojem se izvodi održavanje treba biti organizirano i čisto bez prljavštine i zagađenja.

(d) Sve se održavanje mora provoditi u skladu s ograničenjima vezanih za zaštitu okoliša utvrđenih u podacima za održavanje prema dijelu M.A.401.

(e) U slučaju lošeg vremena ili dugotrajnog održavanja, potrebno je koristiti odgovarajuće prostore.

(f) Nakon završetka cjelokupnog održavanja, potrebno je provesti opću provjeru kako bi se zajamčilo da na zrakoplovu ili sastavnom dijelu nema nikakvog alata, opreme i svih ostalih stranih dijelova i materijala, te da su sve pristupne ploče koje su skinute ponovno montirane.

M.A.403. Kvarovi zrakoplova

(a) Svaki kvar zrakoplova koji ozbiljno ugrožava sigurnost letenja treba se ispraviti prije daljnjeg leta.

(b) Samo ovlašteno osoblje koje izdaje potvrde, prema ►M3 skladu s točkama M.A.801.(b)1, M.A.801.(b)2, M.A.801.(c), M.A.801.(d) ili s Prilogom II. (dijelom 145.) ◄ može odlučiti, koristeći podatke o održavanju iz dijela M.A.401., ugrožava li neki kvar zrakoplova ozbiljno sigurnost letenja i prema tome odlučiti kada i koji se postupak uklanjanja kvara mora poduzeti prije daljnjeg leta, a koje je popravke moguće odgoditi. Međutim, to ne vrijedi kada: 1. pilot koristi odobreni popis minimalne opreme koji zahtijeva nadležno tijelo; ili 2. nadležno tijelo kvarove na zrakoplovu smatra prihvatljivima.

(c) Svaki kvar zrakoplova koji ne bi ozbiljno ugrozio sigurnost letenja uklonit će se što je prije izvedivo, nakon datuma kad je kvar zrakoplova uočen i unutar vremena utvrđenog u podacima za održavanje.

(d) Svaki kvar koji nije uklonjen prije leta mora se unijeti u evidenciju o održavanju zrakoplova prema dijelu M.A.305. ili u sustav tehničke knjige operatora prema dijelu M.A.306., ovisno o tome što je primjenjivo.

PODDIO E

SASTAVNI DIJELOVI

M.A.501. Ugradnja

(a) Ni jedan se sastavni dio ne smije ugraditi ako nije u zadovoljavajućem stanju, ako nije na odgovarajući način vraćen u uporabu na obrascu EASA 1 ili istovrijednom obrascu i ako nije označen u skladu s dijelom 21., poddijelom Q, ako nije drukčije ►M3 određeno u Prilogu (dijelu 21) Uredbi (EZ) br. 1702/2003, Prilogu II. (dijelu 145.)ili pododjeljku F, dijelu A Priloga I. ovoj Uredbi ◄

(b) Prije ugradnje nekog sastavnog dijela na zrakoplov osoba ili odobrena organizacija za održavanje mora zajamčiti da je odgovarajući sastavni dio prikladan za ugradnju kad su eventualno primjenjive različite konfiguracije preinake i/ili naredba o plovidbenosti.

(c) Standardni se dijelovi smiju ugraditi na zrakoplov ili sastavni dio samo onda kada je u podacima za održavanje naveden taj pojedini standardni dio. Standardni dijelovi smiju se ugraditi samo onda kad su popraćeni dokazom o sukladnosti u kojem se može vidjeti primijenjeni standard.

(d) Materijal koji je ili sirovina ili potrošni materijal smije se koristiti na zrakoplovu ili sastavnom dijelu samo kada proizvođač zrakoplova ili sastavnog dijela to navodi u relevantnim podacima za održavanje ili kako je utvrđeno u dijelu 145. Takav materijal smije se koristiti samo ako ispunjava traženu specifikaciju što je moguće utvrditi. Uz sav materijal se mora priložiti dokumentacija koja se jasno odnosi na pojedini materijal i sadrži izjavu o sukladnosti sa specifikacijom i u kojoj se navodi izvor proizvođača i dobavljača.

▼M3

M.A.502. Održavanje komponenata

▼M7

(a) Osim za sastavne dijelove iz točke 21A.307(c) Priloga (dio-21.) Uredbi (EZ) br. 1702/2003, održavanje komponenata obavljaju organizacije za održavanje, odgovarajuće odobrene u skladu s ovim odjeljkom A, poddijelom F ovog Priloga (dio M) ili s Prilogom II. (dio-145.).

▼M3

(b) Odstupajući od stavka (a), održavanje komponente u skladu s podacima o održavanju zrakoplova ili, uz suglasnost nadležnog tijela, u skladu s podacima o održavanju komponente, može obavljati organizacija ocijenjena ocjenom A koja je odobrena u skladu s odjeljkom A, pododjeljkom F ovog Priloga (dijelom M) ili u skladu s Prilogom II. (dijelom 145.), kao i certificirano osoblje iz točke M.A.801.(b)2, samo kada su takve komponente ugrađene u zrakoplov. Ipak, takva organizacija ili certificirano osoblje mogu privremeno takvu komponentu izvaditi kako bi se poboljšao pristup komponenti, osim kada takvo vađenje stvara potrebu za dodatnim održavanjem koje ne podliježe odredbama ovog stavka. Održavanje komponente koje se provodi u skladu s ovim stavkom ne zahtijeva izdavanje EASA obrasca 1, nego podliježe zahtjevima za vraćanje zrakoplova u uporabu predviđenim točkom M.A.801.

(c) Odstupajući od stavka (a), održavanje komponente motora/pomoćnog generatora (APU) u skladu s podacima o održavanju motora/APU-a, ili uz suglasnost nadležnog tijela, u skladu s podacima o održavanju komponente, može obavljati organizacija ocijenjena ocjenom B koja je odobrena u skladu s odjeljkom A pododjeljkom F ovog Priloga (dijelom M) ili u skladu s Prilogom II. (dijelom 145), samo kada su takve komponente ugrađene u motor/APU. Ipak, takva organizacija ocijenjena ocjenom B može privremeno takvu komponentu izvaditi radi održavanja kako bi se poboljšao pristup komponenti, osim kada takvo vađenje stvara potrebu za dodatnim održavanjem koje ne podliježe odredbama ovog stavka.

(d) Odstupajući od stavka (a) i točke M.A.801.(b)2, održavanje komponente dok je ona ugrađena ili privremeno odstranjena iz zrakoplova ELA1 koji se ne upotrebljava za komercijalni zračni prijevoz, koje se obavlja u skladu s podacima za održavanje komponente, može obavljati certificirano osoblje iz točke M.A.801.(b)2, osim za: 1. obnavljanje komponenata, osim motora i elisa; i; 2. obnavljanje motora i elisa za zrakoplove osim CS-VLA, CS-22 i LSA. Održavanje komponente koje se provodi u skladu sa stavkom (d) ne zahtijeva izdavanje EASA obrasca 1, nego podliježe zahtjevima za vraćanje zrakoplova u uporabu predviđenim točkom M.A.801.

▼M7

(e) Održavanje komponenata iz točke 21A.307(c) Priloga (dio-21.) Uredbi (EZ) br. 1702/2003 obavlja organizacija za održavanje A klase koja je odobrena u skladu s odjeljkom A poddijelom F ovog Priloga (dio-M) ili u skladu s Prilogom II (dio-145), osoblje koje izdaje potvrde iz točke M.A.801(b)2 ili pilot-vlasnik iz točke M.A.801(b)3 dok je takav sastavni dio ugrađen u zrakoplov ili privremeno izvađena kako bi joj se lakše pristupilo. Održavanje sastavnog dijela koje se izvodi u skladu s ovim stavkom ne ispunjava uvjete za izdavanje obrasca EASA 1 nego podliježe zahtjevima u vezi s vraćanjem zrakoplova u upotrebu predviđenim u točki M.A.801.

▼M4

M.A.503. Komponente s ograničenim vijekom trajanja

(a) Ugrađene komponente s ograničenim vijekom trajanja ne smiju prelaziti odobreno ograničenje vijeka trajanja, koje je utvrđeno u odobrenom programu održavanja i naredbama o plovidbenosti, osim kako je predviđeno u točki M.A.504.(c).

(b) Odobreni vijek trajanja izražava se kalendarskim vremenom, satima leta, brojem slijetanja ili ciklusima, kako je primjereno.

(c) Na kraju odobrenog vijeka trajanja, komponenta se mora odstraniti iz zrakoplova radi održavanja, dok se komponenta s potvrđenim ograničenim vijekom trajanja odbacuje.

▼B

M.A.504. Kontrola neupotrebljivih sastavnih dijelova

(a) Sastavni dio smatra se neupotrebljivim ako nastupi bilo koja od sljedećih okolnosti: 1. istek vijeka trajanja, kako je utvrđeno u programu održavanja; 2. neudovoljavanje naredbi o plovidbenosti koja se primjenjuje i drugim zahtjevima koji se odnose na kontinuiranu plovidbenost, kako ih je utvrdila Agencija; 3. izostanak podataka potrebnih za utvrđivanje statusa plovidbenosti ili prikladnosti za ugradnju; 4. dokaz o kvarovima ili neispravnostima; 5. uključenost u događaj ugrožavanja sigurnosti letenja ili nesreću, koja može utjecati na njegovu upotrebljivost.

▼M3

(b) Neispravne komponente moraju se identificirati i pohraniti na sigurno mjesto pod nadzorom odobrene organizacije dok se ne donese odluka o budućem statusu takve komponente. Ipak, za zrakoplove koji se ne upotrebljavaju u komercijalnom zračnom prijevozu, osim velikih zrakoplova, osoba ili organizacija koja je proglasila komponentu neispravnom može nakon identificiranja te komponente kao neispravne, prenijeti skrb za tu komponentu na vlasnika zrakoplova, pod uvjetom da se takav prijenos evidentira u knjizi zrakoplova ili knjizi motora ili knjizi komponente.

▼B

(c) Sastavni dijelovi koji su dostigli svoje potvrđeno ograničenje trajanja ili s kvarom koji se ne može otkloniti, razvrstavaju se kao nepopravljivi i ne smije se dozvoliti da ponovno uđu u sustav opskrbe sastavnih dijelova, osim ako potvrđena ograničenja trajanja nisu produljena ili ako nije odobreno rješenje za popravak prema dijelu M.A.304.

(d) Sve odgovorne osobe ili organizacije prema dijelu M, u slučaju sastavnih dijelova iz stavka (c) koje nije moguće popraviti: 1. zadržavaju takav sastavni dio na mjestu iz stavka (b) ili; 2. dogovaraju da se taj sastavni dio uništi na način kojim se jamči da ga se ne može na ekonomičan način spasiti ili popraviti prije razrješenja od odgovornosti za takav sastavni dio.

(e) Ne uzimajući u obzir stavak (d), osoba ili organizacija odgovorna prema dijelu M može prenijeti odgovornost za sastavni dio razvrstan kao neobnovljiv na organizaciju za obuku ili istraživanje bez prethodnog uništenja.

PODDIO F

ORGANIZACIJA ZA ODRŽAVANJE

▼M3

M.A.601. Područje primjene

Ovaj pododjeljak utvrđuje zahtjeve koje mora ispuniti neka organizacija kako bi se kvalificirala za izdavanje ili produžavanje odobrenja za održavanje zrakoplova i komponenata koje nisu navedene u točki M.A.201.(g).

▼M4

M.A.602. Zahtjev

Zahtjev za izdavanje ili promjenu odobrenja za organizaciju za održavanje podnosi se na obrascu i na način koje utvrđuje nadležno tijelo.

M.A.603. Opseg odobrenja

(a) Organizacija koja se bavi djelatnostima koje podliježu ovom pododjeljku, ne smije obavljati svoje djelatnosti ako nema odobrenje nadležnog tijela. U Dodatku V. Prilogu I. (dio M) prikazan je model potvrde za ovo odobrenje.

(b) U priručniku organizacije za održavanje iz točke M.A.604. navodi se opseg radova za koji se smatra da predstavlja odobrenje. U Dodatku IV. Prilogu I. (dio M) utvrđene su sve moguće klase i ovlaštenja koji su obuhvaćeni pododjeljkom F.

(c) Odobrena organizacija za održavanje može u skladu s podacima za održavanje proizvesti ograničeni opseg dijelova za uporabu tijekom tekućih radova u vlastitim objektima, kako je utvrđeno u priručniku organizacije za održavanje.

▼B

M.A.604. Priručnik organizacije za održavanje

(a) Organizacija za održavanje izrađuje priručnik koji sadrži najmanje sljedeće podatke: 1. izjavu koju je potpisao odgovorni rukovoditelj, kojom se potvrđuje da će organizacija u svakom trenutku i kontinuirano djelovati u skladu s dijelom M i priručnikom te; 2. opseg poslovanja organizacije te; 3. naziv(-e) osobe(-a) navedene(-ih) u dijelu M.A.606.(b) te; 4. organizacijski dijagram na kojem su prikazani lanci odgovornosti među osobama navedenim u dijelu M.A.606.(b) te; ▼M3 5. popis certificiranog osoblja s njihovim rasponom odobrenja; i; 6. popis lokacija na kojima se obavlja održavanje, zajedno s općenitim opisima objekata; ▼B 7. postupke kojima se utvrđuje kako organizacija za održavanje jamči poštivanje ovog dijela te; 8. postupak(-ke) za izmjene priručnika organizacije za održavanje.

(b) Priručnik organizacije za održavanje te njegove izmjene odobrava nadležno tijelo.

(c) Ne uzimajući u obzir stavak (b) određenim je postupkom moguće odobriti manje izmjene priručnika (dalje u tekstu neizravno odobrenje).

M.A.605. Objekti

Organizacija osigurava:

(a) objekte za sve planirane radove, da su na odgovarajući način odvojene specijalizirane radionice i servisni prostori kako bi se osigurala zaštita od zagađenja i okoliš;

(b) uredski smještaj za upravu nad svim planiranim radovima uključujući naročito izradu evidencije o održavanju;

(c) skladišne prostore za sastavne dijelove, opremu, alate i materijal. Uvjeti skladištenja moraju osigurati odvajanje neobnovljivih sastavnih dijelova i materijala od svih drugih sastavnih dijelova, materijala, opreme i alata. Uvjeti skladištenja u skladu su s uputama proizvođača i pristup se ograničuje samo na ovlašteno osoblje.

M.A.606. Zahtjevi za osoblje

(a) Organizacija imenuje odgovornog rukovoditelja, koji ima statutarnu ovlast osigurati da se cjelokupno održavanje koje traži naručitelj može financirati i provesti prema standardu koji se zahtijeva ovim dijelom.

(b) Imenuje se osoba ili grupa osoba odgovornih zajamčiti da organizacija stalno poštuje ovaj poddio. Takva osoba(-e) konačno odgovara(-ju) odgovornom rukovoditelju.

(c) Sve osobe iz stavka (b) moraju biti u stanju dokazati potrebno znanje, osnove i odgovarajuće iskustvo vezano uz održavanje zrakoplova i/ili sastavnih dijelova.

(d) Organizacija raspolaže odgovarajućim osobljem za uobičajene očekivane ugovorene radove. Dopušteno je korištenje osoblja s kojim je sklopljen ugovor za privremeno obavljanje poslova u slučaju ugovorenih radova većih od onih koji se uobičajeno očekuju i to samo za osoblje koje ne izdaje potvrde o vraćanju u uporabu.

(e) Potrebno je dokazati i zabilježiti osposobljenost svog osoblja uključenog u održavanje.

(f) Osoblje koje obavlja specijalizirane poslove kao što su zavarivanje, provjera/pregled bez razaranja osim ispitivanja kontrastnim penetrantima treba biti osposobljeno u skladu sa službeno priznatim standardom.

(g) Organizacija za održavanje treba imati na raspolaganju dovoljno osoblja za izdavanje potvrda M.A.612. i M.A.613. o vraćanju zrakoplova i sastavnih dijelova u uporabu. One trebaju biti u skladu sa zahtjevima iz dijela 66.

▼M3

(h) Odstupajući od stavka (g), organizacija može upotrijebiti certificirano osoblje osposobljeno u skladu sa sljedećim odredbama, kada potporu održavanja pruža operatorima uključenima u komercijalne operacije, u skladu s odgovarajućim postupcima koji moraju biti odobreni kao dio priručnika organizacije: 1. Za naredbu o plovidbenosti s ponavljajućim pregledom prije leta koja specifično navodi da letačka posada smije provesti takvu naredbu o plovidbenosti, organizacija može zapovjedniku zrakoplova izdati ograničeno ovlaštenje za izdavanje potvrde na temelju dozvole letačke posade koju ima, pod uvjetom da organizacija osigura dostatnu praktičnu obuku kako bi se osiguralo da takva osoba može provesti naredbu o plovidbenosti u skladu s traženim standardom; 2. U slučaju da zrakoplov leti s lokacije bez podrške, organizacija može zapovjedniku zrakoplova izdati ograničeno ovlaštenje za izdavanje potvrde na temelju dozvole letačke posade koju ima, pod uvjetom da organizacija osigura dostatnu praktičnu obuku kako bi se osiguralo da takva osoba može provesti naredbu o plovidbenosti u skladu s traženim standardom.

▼M3

M.A.607. Ovlašteno osoblje

(a) Uz navedeno u točki M.A.606.(g), ovlašteno osoblje može ostvariti svoje povlastice samo ako je organizacija osigurala: 1. da ovlašteno osoblje može dokazati kako ispunjava zahtjeve iz točke 66.A.20.(b) Priloga III. (dijela 66.), osim kada Prilog III. (dio 66.) upućuje na propis države članice, u kojem slučaju oni moraju ispunjavati zahtjeve takvog propisa; i 2. da ovlašteno osoblje ima odgovarajuće znanje o relevantnim zrakoplovima i/ili komponenti (komponentama) zrakoplova koja (koji) se mora(ju) održavati, kao i o postupcima organizacije koji su s tim povezani.

(b) U sljedećim nepredviđenim slučajevima, kad je zrakoplov prizemljen na drugoj lokaciji koja nije glavna baza, gdje nije raspoloživo nikakvo odgovarajuće ovlašteno osoblje, organizacija za održavanje s kojom je sklopljen ugovor za pružanje podrške za održavanje može izdati jednokratno ovlaštenje za izdavanje potvrde: 1. jednom od svojih zaposlenika koji ima kvalifikacije za tip zrakoplova slične tehnologije, konstrukcije i sustava; ili 2. bilo kojoj osobi koja ima najmanje tri godine iskustva na održavanju i valjanu ICAO-ovu licencu za održavanje zrakoplova, klasificiranu za tip zrakoplova za koji se zahtijeva certifikacija, pod uvjetom da na toj lokaciji nema organizacije koja je odgovarajuće odobrena u skladu s ovim dijelom i da organizacija s kojom je sklopljen ugovor pribavi i ima u datoteci dokaz o iskustvu i licenci te osobe. O svim takvim slučajevima mora se izvijestiti nadležno tijelo u roku od sedam dana od izdavanja takvog ovlaštenja za izdavanje potvrde. Odobrena organizacija za održavanje koja izdaje jednokratno ovlaštenje za izdavanje potvrde mora osigurati da se bilo koje takvo održavanje koje bi moglo utjecati na sigurnost leta ponovno provjeri.

(c) Odobrena organizacija za održavanje mora zabilježiti sve podatke o ovlaštenom osoblju i voditi važeći popis cjelokupnog osoblja koje izdaje potvrde zajedno s njihovim opsegom odobrenja, i to kao dio priručnika organizacije u skladu s točkom M.A.604.(a)5.

▼B

M.A.608. Sastavni dijelovi, oprema i alati

(a) Organizacija: ▼M3 1. držati opremu i alate navedene u podacima za održavanje opisanima u M.A.609. ili provjerenu jednakovrijednu opremu i alate kako je navedeno u priručniku organizacije za održavanje, koji su potrebni za svakodnevno održavanje unutar opsega odobrenja; i; ▼B 2. dokazuje da ima pristup do sve ostale opreme i alata koji se koriste samo povremeno.

(b) Alat i oprema se pregledava i kalibrira prema službeno priznatom standardu. Evidenciju o takvim kalibriranjima i standardu koji se koristi vodi ta organizacija.

(c) Organizacija vrši pregled, razvrstava i na odgovarajući način odvaja sve ulazne sastavne dijelove.

M.A.609. Podaci za održavanje

Odobrena organizacija za održavanje posjeduje i koristi primjenjive aktualne podatke za održavanje utvrđene u dijelu M.A.401. pri provođenju održavanja uključujući preinake i popravke. U slučaju da podatke za održavanje osigurava naručitelj, takve je podatke potrebno posjedovati samo dok su radovi u tijeku.

▼M3

M.A.610. Radni nalozi za održavanja

Prije početka održavanja, organizacija i organizacija koja zahtijeva održavanje dogovaraju se o pisanom radnom nalogu kako bi se jasno utvrdilo održavanje koje se mora obaviti.

▼B

M.A.611. Standardi održavanja

Sve se održavanje provodi u skladu sa zahtjevima iz dijela M.A. poddijela D.

M.A.612. Potvrda za vraćanje zrakoplova u uporabu

Po okončanju svog potrebnog održavanja zrakoplova u skladu s ovim poddijelom izdaje se potvrda za vraćanje zrakoplova u uporabu u skladu s dijelom M.A.801.

M.A.613. Potvrda za vraćanje sastavnog dijela u uporabu

▼M7

(a) Po završetku sveg potrebnog održavanja sastavnog dijela u skladu s ovim poddijelom, izdaje se potvrda za vraćanje sastavnog dijela u upotrebu u skladu s točkom M.A.802. Izdaje se obrazac EASA 1 osim za one sastavne dijelove koji se održavaju u skladu s točkama M.A.502(b), M.A.502(d) ili M.A.502(e) i sastavne dijelove proizvedene u skladu s točkom M.A.603(c).

▼B

(b) Dokument potvrde o vraćanju sastavnog dijela u uporabu, obrazac EASA 1 može se izraditi iz računalske baze podataka.

M.A.614. Evidencija o održavanju

(a) Odobrena organizacija za održavanje bilježi sve podatke o provedenim radovima. Potrebno je čuvati evidenciju koja služi dokazivanju sukladnosti sa svim zahtjevima za izdavanje potvrde za vraćanje u uporabu, uključujući dokumente za vraćanje u uporabu od podizvođača.

▼M7

(b) Odobrena organizacija za održavanje dostavlja vlasniku zrakoplova primjerak svake potvrde o vraćanju u upotrebu, zajedno s primjerkom bilo kojih specifičnih podataka o popravku/preinaci koji su se koristili za obavljene popravka/preinake.

▼M4

(c) Odobrena organizacija za održavanje čuva primjerak sve dokumentacije o održavanju i svih pratećih podataka o održavanju tri godine od datuma kad je zrakoplov ili komponenta zrakoplova na koju se radovi odnose vraćen u uporabu iz odobrene organizacije za održavanje. 1. Dokumentacija iz ove točke pohranjuje se na način kojim se osigurava zaštita od oštećenja, izmjene i krađe. 2. Sva računalna oprema koja se koristi za osiguravanje rezervne kopije pohranjuje se na nekoj drugoj lokaciji, a ne na onoj na kojoj se nalaze radni podaci, u okružju koje jamči da će oni ostati u dobrom stanju. 3. Kad odobrena organizacija za održavanje prestane s radom, sva dokumentacija o održavanju, koja obuhvaća posljednje tri godine, šalje se posljednjem vlasniku ili korisniku dotičnog zrakoplova ili komponente ili se čuvaju na način kako je utvrdilo nadležno tijelo.

▼M3

M.A.615. Ovlasti organizacije

Organizacija za održavanje odobrena u skladu s odjeljkom A pododjeljkom F ovog Priloga (dijelom M) može:

(a) održavati bilo koji zrakoplov i/ili komponentu za koje je odobrena, na lokacijama navedenima u potvrdi o odobrenju i u priručniku organizacije za održavanje;

(b) organizirati obavljanje specijaliziranih servisa koji su pod nadzorom organizacije za održavanje u drugoj odgovarajuće kvalificiranoj organizaciji, u skladu s odgovarajućim postupcima uspostavljenima kao dio priručnika organizacije koji je izravno odobrilo nadležno tijelo;

(c) održavati bilo koji zrakoplov i/ili komponentu za koje je odobrena na bilo kojoj lokaciji, ako potreba za takvim održavanjem proizlazi ili iz neupotrebljivosti zrakoplova ili iz potrebe podržavanja povremenog održavanja, pod uvjetima navedenima u priručniku organizacije za održavanje;

(d) izdavati potvrde o vraćanju u uporabu nakon obavljenog održavanja, u skladu s točkom M.A.612. ili M.A.613.

▼B

M.A.616. Organizacijske provjere

Kako bi se zajamčilo da odobrena organizacija za održavanje nastavlja zadovoljavati zahtjeve iz ovog poddijela, ona redovito organizira organizacijske provjere.

M.A.617. Promjene u odobrenoj organizaciji za održavanje

Kako bi se nadležnom tijelu omogućilo utvrđivanje kontinuirane sukladnosti s ovim dijelom, odobrena organizacija za održavanje ga mora obavijestiti o svim prijedlozima za provođenje bilo koje od sljedećih promjena, prije nego što takve promjene nastanu:

1. naziv organizacije;

2. lokacija organizacije;

3. dodatne lokacije organizacije;

4. odgovorni rukovoditelj,

5. bilo koja od osoba utvrđena u stavku dijelu M.A.606.(b);

6. objekti, oprema, alati, materijal, postupci, opseg radova i osoblje koje izdaje potvrde koji bi mogli utjecati na odobrenje.

U slučaju predloženih promjena koje se tiču osoblja, a koje nisu unaprijed poznate upravi, te promjene moraju biti javljene što je prije moguće.

M.A.618. Kontinuirana valjanost odobrenja

(a) Odobrenje se izdaje s neograničenim trajanjem. Ono ostaje valjano pod uvjetom da: 1. organizacija je i dalje sukladna s ovim dijelom, u skladu s odredbama koje se odnose na uz postupanje s nalazima kako je utvrđeno prema dijelu M.A.619. te; 2. je nadležnom tijelu odobren pristup organizaciji radi utvrđivanja kontinuirane sukladnosti s ovim dijelom te; 3. se odobrenja ne odrekne, niti ga se trajno oduzme;

(b) Po odricanju ili trajnom oduzimanju potvrda o odobrenju vraća se nadležnom tijelu.

M.A.619. Nalazi

(a) Nalaz 1. stupnja je svako značajno nepoštovanje zahtjeva iz dijela M koje smanjuje sigurnosni standard i ozbiljno ugrožava sigurnost leta.

(b) Nalaz 2. stupnja je svako nepoštovanje zahtjeva iz dijela M koje bi moglo smanjiti sigurnosni standard i eventualno ugroziti sigurnost leta.

(c) Nakon primitka obavijesti o nalazima u skladu s dijelom M.B.605., nositelj odobrenja organizacije za održavanje utvrđuje plan za korektivni postupak i podnosi dokaze o korektivnim radnjama na zadovoljstvo nadležnog tijela unutar vremenskog razdoblja dogovorenog s tim tijelom.

PODDIO G

ORGANIZACIJA ZA VOĐENJE KONTINUIRANE PLOVIDBENOSTI

M.A.701. Područje primjene

Ovim se poddijelom utvrđuju zahtjevi koje organizacija mora ispuniti kako bi imala pravo izdavati ili produljivati odobrenja za vođenje kontinuirane plovidbenosti zrakoplova.

▼M4

M.A.702. Zahtjev

Zahtjev za izdavanje ili mijenjanje odobrenja organizacije za vođenje kontinuirane plovidbenosti podnosi se na obrascu i na način koji je utvrdilo nadležno tijelo.

▼B

M.A.703. Opseg odobrenja

▼M3

(a) Odobrenje je naznačeno na potvrdi iz Dodatka VI., koju izdaje nadležno tijelo.

▼B

(b) Ne uzimajući u obzir stavak (a), za komercijalni zračni prijevoz, odobrenje je dio potvrde zračnog operatora koju izdaje nadležno tijelo za zrakoplov kojim upravlja.

▼M3

(c) Opseg radova za koje se smatra da čine odobrenje mora biti specificiran u priručniku za vođenje kontinuirane plovidbenosti u skladu s točkom M.A.704.

▼B

M.A.704. Priručnik vođenja kontinuirane plovidbenosti

(a) Organizacija za vođenje kontinuirane plovidbenosti osigurava priručnik vođenja kontinuirane plovidbenosti, koje sadrži sljedeće podatke: 1. izjavu koju je potpisao odgovorni rukovoditelj, kojom se potvrđuje da će organizacija u svakom trenutku djelovati u skladu s ovim dijelom i priručnikom te; 2. opseg poslovanja organizacije te; ▼M3 3. titula (titule) i ime(na) osobe (osoba) iz točaka M.A.706.(a), M.A.706.(c), M.A.706.(d) i M.A.706.(i); ▼M4 4. organizacijski dijagram na kojem su prikazani lanci odgovornosti među svim osobama iz točaka M.A.706.(a), M.A.706.(c), M.A.706.(d) i M.A.706.(i); 5. popis osoblja koje provjerava plovidbenost iz točke M.A.707., u kojem se, ako je primjereno, navodi osoblje ovlašteno za izdavanje dozvola za letenje u skladu s točkom M.A.711.(c), te; ▼B 6. opći opis i lokaciju objekata, te; 7. postupke kojima se utvrđuje kako organizacija za vođenje kontinuirane plovidbenosti osigurava poštovanje ovog dijela, te; 8. postupak(-ke) za izmjene priručnika vođenja kontinuirane plovidbenosti, te; ▼M3 9. popis odobrenih programa održavanja zrakoplova, ili, za zrakoplove koji nisu uključeni u komercijalni zračni prijevoz, popis „generičkih” i „osnovnih” programa održavanja. ▼B

(b) Priručnik o vođenju kontinuirane plovidbenosti i njegove izmjene odobrava nadležno tijelo.

▼M3

(c) Bez obzira na stavak (b), manje dopune priručnika mogu se odobriti neizravno kroz postupak neizravnog odobrenja. Postupak neizravnog odobrenja utvrđuje prihvatljive manje izmjene, uspostavlja ga organizacija za vođenje kontinuirane plovidbenosti kao dio priručnika, a odobrava ga nadležno tijelo koje je odgovoreno za tu organizaciju za vođenje kontinuirane plovidbenosti.

▼B

M.A.705. Objekti

Organizacija za vođenje kontinuirane plovidbenosti osigurava odgovarajući uredski smještaj na odgovarajućim lokacijama za osoblje utvrđeno u dijelu M.A.706.

M.A.706. Zahtjevi za osoblje

(a) Organizacija imenuje odgovornog rukovoditelja, koji ima statutarnu ovlast osigurati da se da se sve daljnje aktivnosti vođenja kontinuirane plovidbenosti koje traži naručitelj mogu financirati i provesti u skladu s ovim dijelom.

(b) Za komercijalni zračni prijevoz odgovorni rukovoditelj iz stavka (a) je osoba koja također ima statutarnu ovlast osigurati da se sve aktivnosti operatora mogu financirati i provoditi prema standardu koji se zahtijeva za izdavanje potvrde zračnog operatora.

(c) Imenovat će se osoba ili grupa osoba odgovornih za osiguranje da organizacija stalno poštuje ovaj poddio. Takva osoba(-e) konačno odgovara(-ju) odgovornom rukovoditelju.

(d) Za komercijalni zračni prijevoz odgovorni rukovoditelj imenuje nositelja tog položaja. Ta je osoba odgovorna za vođenje i nadzor aktivnosti kontinuirane plovidbenosti prema stavku (c).

(e) Imenovani nositelj položaja is stavka (d) nije zaposlen u organizaciji odobrenoj prema dijelu 145. na temelju ugovora s operatorom, ako nije drukčije dogovoreno s nadležnim tijelom.

(f) Organizacija raspolaže dostatnim odgovarajućim osobljem za očekivane radove.

(g) Sve osobe iz stavka (c) i (d) moraju biti u stanju dokazati potrebno znanje, osnove i odgovarajuće iskustvo vezano uz kontinuiranu plovidbenost zrakoplova.

(h) Osposobljenost osoblja uključenog u vođenje kontinuirane plovidbenosti mora se evidentirati.

▼M3

(i) Za organizacije koje produžuju potvrde o provjeri plovidbenosti u skladu s točkama M.A.711.(a)4 i M.A.901.(f), organizacija imenuje osobe koje su za to ovlaštene, uz odobrenje nadležnog tijela.

(j) Organizacija u priručniku za vođenje kontinuirane plovidbenosti utvrđuje i održava titulu (titule) i ime(na) osobe (osoba) iz točaka M.A.706.(a), M.A.706.(c), M.A.706.(d) i M.A.706.(i).

▼M4

(k) Za sve velike zrakoplove i za zrakoplove koji se koriste za komercijalni zračni prijevoz, organizacija utvrđuje i nadzire stručnost osoblja uključenog u vođenje kontinuirane plovidbenosti, pregled plovidbenosti i/ili nadzor kvalitete u skladu s postupkom i standardom koje je odobrilo nadležno tijelo.

▼B

M.A.707. Osoblje za provjeru plovidbenosti

▼M4

(a) Kako bi bila odobrena za obavljanje provjera plovidbenosti i, ako je primjereno, za izdavanje dozvola za letenje, odobrena organizacija za vođenje kontinuirane plovidbenosti mora raspolagati odgovarajućim osobljem za provjeru plovidbenosti za izdavanje potvrda o provjeri plovidbenosti ili preporuka iz dijela A pododjeljka I. i, ako je primjereno, za izdavanje dozvola za letenje u skladu s točkom M.A.711.(c): 1. Za sve zrakoplove koji se upotrebljavaju u komercijalnom zračnom prijevozu i za zrakoplove s MTOM-om iznad 2 730 kg, osim balona, ovo osoblje mora imati: (a) najmanje pet godina iskustva u području kontinuirane plovidbenosti; i (b) odgovarajuću dozvolu u skladu s Prilogom III. (dio 66.) ili diplomu iz zrakoplovstva ili istovrijednu nacionalnu diplomu; i (c) propisano osposobljavanje za zrakoplovno održavanje; i (d) položaj u odobrenoj organizaciji s odgovarajućim odgovornostima; (e) bez obzira na točke (a) do (d), zahtjev utvrđen u točki M.A.707.(a)1.(b) može se zamijeniti s pet godina iskustva na području kontinuirane plovidbenosti, uz one koji se zahtijevaju točkom M.A.707.(a)1.(a). 2. Za zrakoplove koji se ne upotrebljavaju u komercijalnom zračnom prijevozu s MTOM-om jednakim 2 730 kg ili manje, i za balone, ovo osoblje mora imati: (a) najmanje trogodišnje iskustvo na području kontinuirane plovidbenosti, i (b) odgovarajuću dozvolu u skladu s Prilogom III. (dio 66.) ili diplomu iz zrakoplovstva ili istovrijednu nacionalnu diplomu; i (c) odgovarajuće osposobljavanje za zrakoplovno održavanje; i (d) položaj u odobrenoj organizaciji s odgovarajućim odgovornostima; (e) bez obzira na točke (a) do (d) zahtjev utvrđen u točki M.A.707.(a)2.(b) može se zamijeniti s četiri godina iskustva na području kontinuirane plovidbenosti, uz one koji se zahtijevaju točkom M.A.707.(a)2.(a).

▼B

(b) Osoblju za provjeru plovidbenosti, koje je imenovala organizacija odobrena za kontinuiranu plovidbenost može se izdati ovlaštenje od organizacije odobrene za kontinuiranu plovidbenost samo kada nadležno tijelo to službeno prihvati nakon zadovoljavajućeg okončanja provjere plovidbenosti koja se nadzire.

(c) Organizacija jamči da osoblje za provjeru plovidbenosti zrakoplova može dokazati odgovarajuće novije iskustvo u vođenju kontinuirane plovidbenosti.

(d) Osoblje za provjeru plovidbenosti utvrđuje se navođenjem svake osobe u priručniku vođenja kontinuirane plovidbenosti zajedno s naznakom njihovih ovlaštenja za provjeru plovidbenosti.

(e) Organizacija vodi evidenciju o svom osoblju za provjeru plovidbenosti, koja uključuje podatke o odgovarajućoj osposobljenosti, sažetak relevantnog iskustva u vođenju kontinuirane plovidbenost i osposobljavanja te presliku ovlaštenja. Ta se evidencija čuva do dvije godine nakon što osoblje za provjeru plovidbenosti napusti organizaciju.

M.A.708. Vođenje kontinuirane plovidbenosti

(a) Sve vođenje kontinuirane plovidbenosti provodi se u skladu s dijelom M.A. poddijelom C.

(b) Za svaki vođeni zrakoplov, odobrena organizacija za vođenje kontinuirane plovidbenosti: 1. priprema i nadzire program održavanja za zrakoplove koji se vode, uključujući sve važeće programe pouzdanosti; ▼M3 2. Podnijeti program održavanja zrakoplova i njegove izmjene nadležnom tijelu na odobrenje, osim ako to nije obuhvaćeno postupkom neizravnog odobravanja u skladu s točkom M.A.302.(c), i dostaviti kopiju tog programa vlasniku zrakoplova koji nije uključen u komercijalni zračni prijevoz; ▼B 3. vodi odobrenje preinaka i popravaka; 4. jamči sukladnost provođenja održavanja s odobrenim programom održavanja i vraćanje u uporabu u skladu s dijelom M.A. poddijelom H; 5. jamči primjenu svih važećih naredbi o plovidbenosti i operativnih naredbi koje utječu na kontinuiranu plovidbenost; 6. jamči uklanjanje svih otkrivenih ili prijavljenih kvarova kod planiranog održavanja od strane odgovarajuće odobrene organizacije za održavanje; 7. jamči otpremu zrakoplova do odgovarajuće odobrene organizacije za održavanje kad god je to potrebno; 8. koordinira planiranim održavanjem, primjenom naredbi o plovidbenosti, zamjenom dijelova s ograničenim vijekom trajanja i pregledom sastavnih dijelova kako bi zajamčila uredno obavljanje radova; 9. vodi i arhivira svu evidenciju o kontinuiranoj plovidbenosti i/ili tehničku knjigu operatora; 10. jamči da izvještaj o masi i balansu odražava stvarno stanje zrakoplova.

(c) U slučaju komercijalnog zračnog prijevoza, kada operator nema odgovarajuće odobrenje prema dijelu 145., operator sklapa pisani ugovor o održavanju između operatora i odobrene organizacije prema dijelu 145. ili drugog operatora, uz detaljno navođenje funkcija utvrđenih prema dijelu M.A.301.-2, M.A.301.-3, M.A.301.-5 i M.A.301.-6, čime se jamči da cjelokupno održavanje provodi organizacija za održavanje odobrena prema dijelu 145. i utvrđuje podrška funkcijama kakvoće iz dijela M.A.712.(b). Ugovore za bazno održavanje zrakoplova, planirano linijsko održavanje zrakoplova i održavanje motora, zajedno sa svim izmjenama, odobrava nadležno tijelo. Međutim, u slučaju: 1. zrakoplova koji zahtijeva neplanirano linijsko održavanje, ugovor može biti u obliku pojedinačnih radnih naloga naslovljenih na organizaciju za održavanje prema dijelu 145. 2. održavanja sastavnih dijelova, uključujući održavanje motora, ugovor iz stavka (c) može biti u obliku pojedinačnih radnih naloga naslovljenih na organizaciju za održavanje prema dijelu 145.

▼M3

M.A.709 Dokumentacija

(a) Odobrena organizacija za vođenje kontinuirane plovidbenosti mora imati i koristiti trenutno važeće podatke o održavanju u skladu s točkom M.A.401. za izvođenje poslova kontinuirane plovidbenosti iz točke M.A.708. Ove podatke može pružati vlasnik ili operator, ovisno o odgovarajućem ugovoru koji je uspostavljen s vlasnikom ili operatorom. U tom slučaju, organizacija za vođenje kontinuirane plovidbenosti mora čuvati te podatke samo tijekom trajanja ugovora, osim ako se točkom M.A.714. ne zahtijeva drukčije.

(b) Za zrakoplove koji nisu uključeni u komercijalni zračni prijevoz, odobrena organizacija za vođenje kontinuirane plovidbenosti može razviti „osnovne” i/ili „generičke” programe održavanja kako bi se omogućilo početno odobrenje i/ili proširenje opsega odobrenja bez potrebe sklapanja ugovora iz Dodatka 1. ovom Prilogu (dijelu M). Međutim, ti „osnovni” i/ili „generički” programi održavanja ne isključuju potrebu pravovremenog uspostavljanja odgovarajućeg programa za održavanje zrakoplova u skladu s točkom M.A.302, prije ostvarenja povlastica iz točke M.A.711.

▼M4

M.A.710. Provjera plovidbenosti

▼M7

(a) Kako bi se ispunio zahtjev za provjeru plovidbenosti zrakoplova iz točke M.A.901., odobrena organizacija za vođenje kontinuirane plovidbenosti provodi potpunu dokumentiranu provjeru evidencije zrakoplova kako bi se uvjerila da: 1. je ukupan broj sati leta i s njima povezanih ciklusa zrakoplova propisno evidentiran za konstrukcije zrakoplova, motora i elise zrakoplova; i 2. je letački priručnik primjenjiv na konfiguraciju zrakoplova i da odražava status pri posljednjoj reviziji; i 3. je cjelokupno održavanje koje se treba izvršiti na zrakoplovu prema odobrenom programu održavanja provedeno, te; 4. da su svi poznati kvarovi otklonjeni ili, prema potrebi, preneseni dalje pod nadzorom; i 5. da su sve važeće naredbe o plovidbenosti primijenjene i pravilno evidentirane, te; 6. da su sve preinake i popravci obavljeni na zrakoplovu evidentirani te da su u skladu s Prilogom (dio-21.) Uredbi (EZ) br. 1702/2003; i 7. da su svi sastavni dijelovi s ograničenim vijekom trajanja ugrađeni na zrakoplov ispravno označeni, evidentirani i da nisu prekoračili svoje odobreno ograničenje vijeka trajanja, te; 8. je cjelokupno održavanje vraćeno u upotrebu u skladu s Prilogom (dio-M); i 9. aktualna izjava o masi i balansu odražava konfiguraciju zrakoplova i da je valjana; te 10. je zrakoplov u skladu s najnovijom revizijom projekta svog tipa, koji je odobrila Agencija; i 11. da zrakoplov, ako se to zahtijeva, ima potvrdu o buci koja odgovara trenutačnoj konfiguraciji zrakoplova u skladu s poddijelom I Priloga (dio-21.) Uredbi (EZ) br. 1702/2003.

▼M4

(b) Osoblje za provjeru plovidbenosti odobrene organizacije za vođenje kontinuirane plovidbenosti obavlja fizički pregled zrakoplova. Pri tom pregledu osoblju za provjeru plovidbenosti koje nije na odgovarajući način osposobljeno sukladno Prilogu III. (dio 66.) pomaže tako osposobljeno osoblje.

(c) Fizičkim pregledom zrakoplova, osoblje za provjeru plovidbenosti osigurava: 1. da su sve zahtijevane oznake i pločice s natpisima ispravno ugrađene; i 2. da je zrakoplov sukladan odobrenom letačkom priručniku; i 3. da je konfiguracija zrakoplova sukladna odobrenoj dokumentaciji; i 4. da se ne može naći nikakav evidentan kvar koji nije riješen u skladu s točkom M.A.403.; i 5. da se ne mogu pronaći nikakve nedosljednosti između zrakoplova i dokumentiranog pregleda dokumentacije iz točke (a).

(d) Odstupajući od točke M.A.901.(a), provjera plovidbenosti može se očekivati kroz najviše 90 dana bez gubitka kontinuiteta obrasca provjere plovidbenosti kako bi se omogućilo da se fizička provjera obavi tijekom pregleda u svrhu održavanja.

(e) Potvrdu o provjeri plovidbenosti (EASA Obrazac 15b) ili preporuku za izdavanje potvrde o provjeri plovidbenosti (EASA Obrazac 15a) iz Dodatka III. Prilogu I. (dio M) može izdati samo: 1. odgovarajuće ovlašteno osoblje za provjeru plovidbenosti u skladu s točkom M.A.707. u ime odobrene organizacije za vođenje kontinuirane plovidbenosti, ili osoblje koje izdaje potvrde u slučajevima predviđenim u točki M.A.901.(g); i 2. kad se uvjeri da je provjera plovidbenosti izvedena u potpunosti i da nema nesukladnosti za koju se zna da ugrožava sigurnost letenja.

(f) Preslika svake potvrde o provjeri plovidbenosti koja je izdana ili produžena za neki zrakoplov šalje se u roku od 10 dana državi članici u kojoj je zrakoplov registriran.

(g) Poslovi provjere plovidbenosti se ne povjeravaju podizvođačima.

(h) Ako ishod provjere plovidbenosti nije zaključen, o tome se obavješćuje nadležno tijelo u najkraćem mogućem roku, ali u svakom slučaju unutar 72 sata od trenutka kad je organizacija utvrdila stanje na koje se pregled odnosi.

▼M3

M.A.711. Ovlasti organizacije

(a) Organizacija za vođenje kontinuirane plovidbenosti, odobrena u skladu s odjeljkom A pododjeljkom G ovog Priloga (dijela M), može: ▼M4 1. voditi kontinuiranu plovidbenost zrakoplova, osim onih koji su uključeni u komercijalni zračni prijevoz, kako je navedeno u potvrdi o odobrenju; ▼M3 2. voditi kontinuiranu plovidbenost zrakoplova za komercijalni zračni prijevoz kad je to navedeno i u njegovoj potvrdi o odobrenju i u njegovoj svjedodžbi zračnog prijevoznika (AOC); 3. organizirati izvođenje ograničenih poslova povezanih s kontinuiranom plovidbenošću s bilo kojom ugovornom organizacijom koja radi u skladu s njezinim sustavom kvalitete, kako je navedeno u potvrdi o odobrenju; 4. produžiti, u skladu s uvjetima iz točke M.A.901.(f), potvrdu o provjeri plovidbenosti koju je izdalo nadležno tijelo ili neka druga organizacija za upravljanje kontinuiranom plovidbenošću odobrena u skladu s odjeljkom A pododjeljkom G ovog Priloga (dijela M);

(b) Odobrena organizacija za vođenje kontinuirane plovidbenosti koja je registrirana u jednoj od država članica može dodatno biti odobrena za obavljanje provjera plovidbenosti iz točke M.A.710. i: 1. izdavati potvrde o provjeri plovidbenosti i pravovremeno ih produživati u skladu s uvjetima iz točaka M.A.901.(c)2. ili M.A.901.(e)2.; i 2. davati preporuku za provjeru plovidbenosti nadležnom tijelu države članice u kojoj je zrakoplov registriran.

▼M4

(c) Organizacija za vođenje kontinuirane plovidbenosti čije odobrenje uključuje prava iz točke M.A.711(b) može se dodatno odobriti za izdavanje dozvola za letenje u skladu s točkom 21A.711.(d) Priloga (dio 21.) Uredbi (EZ) br. 1702/2003 za određeni zrakoplov, za koji organizacija ima odobrenje za izdavanje potvrde o provjeri plovidbenosti, kad organizacija za vođenje kontinuirane plovidbenosti potvrđuje usklađenost s odobrenim uvjetima letenja, podložno odgovarajućem odobrenom postupku u priručniku iz točke M.A.704.

▼B

M.A.712. Sustav kakvoće

(a) Kako bi se zajamčilo da odobrena organizacija za vođenje kontinuirane plovidbenosti nastavi poštovati zahtjeve iz ovog poddijela, potrebno je uvesti sustav kakvoće i imenovati rukovoditelja kakvoće koji će pratiti sukladnost i primjerenost postupaka koji se zahtijevaju radi osiguranja plovidbenosti zrakoplova. Praćenje i nadzor sukladnosti uključuju sustav povratnih informacija odgovornom rukovoditelju kako bi se prema potrebi osigurao korektivni postupak.

(b) Sustavom kakvoće nadziru se aktivnosti iz dijela M.A. poddijela G. U njega su najmanje uključene sljedeće funkcije: 1. nadzor nad provođenjem svih aktivnosti prema dijelu M.A. poddijelu G u skladu s odobrenim postupcima te; 2. nadzor nad obavljanjem svog ugovorenog održavanja u skladu s ugovorom te; 3. nadzor kontinuirane sukladnosti sa svim zahtjevima iz ovog dijela.

(c) Evidencija tih aktivnosti čuva se najmanje dvije godine.

(d) Kada je odobrena organizacija za vođenje kontinuirane plovidbenosti odobrena u skladu s nekim drugim dijelom, sustav kakvoće može se kombinirati sa sustavom koji se zahtijeva u tom drugom dijelu.

(e) U slučaju komercijalnog zračnog prijevoza sustav kakvoće prema dijelu M.A. poddijelu G sastavni je dio operatorovog sustava kakvoće.

▼M3

(f) U slučaju male organizacije koja ne obavlja vođenje kontinuirane plovidbenosti zrakoplova, koji se koriste u komercijalnom zračnom prijevozu, sustav kvalitete može se zamijeniti redovitim organizacijskim provjerama koje podliježu odobrenju nadležnog tijela, osim kada organizacija izdaje potvrdu o provjeri plovidbenosti za zrakoplov s MTOM-om iznad 2 730 kg, osim balona. U slučaju nepostojanja sustava kvalitete, organizacija ne sklapa ugovore s drugim strankama za poslove vođenja kontinuirane plovidbenosti.

▼B

M.A.713. Promjene u odobrenoj organizaciji za kontinuiranu plovidbenost

Kako bi se nadležnom tijelu omogućilo utvrđivanje kontinuirane sukladnosti s ovim dijelom, odobrena ga organizacija za vođenje kontinuirane plovidbenosti obavješćuje o svim prijedlozima za provođenje sljedećih promjena, prije nastanka takvih promjena:

1. naziv organizacije;

2. lokacija organizacije;

3. dodatne lokacije organizacije;

4. odgovorni rukovoditelj;

5. sve osobe utvrđene u dijelu M.A.706.(c);

6. objekti, postupci, opseg radova i osoblje, koji bi mogli utjecati na odobrenje.

U slučaju predloženih promjena koje se tiču osoblja, a koje nisu unaprijed poznate upravi, o tim ih se promjenama valja obavijestiti što je prije moguće.

▼M4

M.A.714. Vođenje dokumentacije

(a) Organizacija za vođenje kontinuirane plovidbenosti dokumentira sve podatke o obavljenim radovima. Dokumentacija koja se zahtijeva točkom M.A.305. i, ako je primjenjivo, točkom M.A.306. mora se čuvati.

(b) Ako organizacija za vođenje kontinuirane plovidbenosti ima pravo iz točke M.A.711.(b), ona mora čuvati presliku svake izdane ili, ako je primjereno, produžene potvrde o provjeri plovidbenosti i preporuke, zajedno sa svim pratećim dokumentima. Osim toga, organizacija mora čuvati presliku bilo koje potvrde o provjeri plovidbenosti koju je produžila na temelju prava iz točke M.A.711.(a)4.

(c) Ako organizacija za vođenje kontinuirane plovidbenosti ima pravo iz točke M.A.711.(c), ona mora čuvati presliku svake dozvole za letenje koja je izdana u skladu s odredbama točke 21.A.729. Priloga (dio 21.) Uredbi (EZ) br. 1702/2003.

(d) Organizacija za vođenje kontinuirane plovidbenosti mora čuvati presliku sve dokumentacije iz točaka (b) i (c) još dvije godine nakon što je zrakoplov trajno povučen iz uporabe.

(e) Dokumentacija se čuva na način koji jamči zaštitu od oštećenja, unošenja izmjena i krađe.

(f) Sva računalna oprema koja se koristi za osiguravanje rezervne kopije pohranjuje se na nekoj drugoj lokaciji, a ne na onoj na kojoj se nalaze radni podaci, u okružju koje jamči da će oni ostati u dobrom stanju.

(g) Kad se vođenje kontinuirane plovidbenosti zrakoplova prenosi na drugu organizaciju ili osobu, sva se sačuvana dokumentacija predaje dotičnoj organizaciji ili osobi. Vremenska razdoblja propisana za čuvanje dokumentacije i dalje vrijede za dotičnu organizaciju ili osobu.

(h) Kad organizacija za vođenje kontinuirane plovidbenosti prestane raditi, sva postojeća dokumentacija predaje se vlasniku zrakoplova.

▼B

M.A.715. Kontinuirana valjanost odobrenja

(a) Odobrenje se izdaje na neograničeno trajanje. Ono ostaje valjano pod uvjetom da: 1. je organizacija i dalje sukladna s ovim dijelom, u skladu s odredbama koje se odnose na postupanje s nalazima kako je utvrđeno prema dijelu M.B.705. te; 2. je nadležnom tijelu odobren pristup organizaciji radi utvrđivanja kontinuirane sukladnosti s ovim dijelom te; 3. se odobrenja ne odrekne, niti ga se trajno oduzme.

(b) Po odricanju ili trajnom oduzimanju potvrda o odobrenju vraća se nadležnom tijelu.

M.A.716. Nalazi

(a) Nalaz 1. stupnja je svako značajno nepoštovanje zahtjeva iz dijela M koje smanjuje sigurnosni standard i ozbiljno ugrožava sigurnost leta.

(b) Nalaz 2. stupnja je svako nepoštovanje zahtjeva iz dijela M koje bi moglo smanjiti sigurnosni standard i eventualno ugroziti sigurnost leta.

(c) Nakon primitka obavijesti o nalazima u skladu s dijelom M.B.705., nositelj odobrenja organizacije za održavanje utvrđuje plan za korektivni postupak i podnosi dokaze o korektivnim radnjama na zadovoljstvo nadležnog tijela unutar vremenskog razdoblja dogovorenog s tim tijelom.

PODDIO H

POTVRDA O VRAĆANJU U UPORABU (CERTIFICATE OF RELEASE TO SERVICE — CRS)

▼M3

M.A.801. Potvrda o vraćanju zrakoplova u uporabu

(a) Osim za zrakoplov koji u uporabu vrati organizacija odobrena u skladu s Prilogom II. (dijelom 145.), potvrda o vraćanju u uporabu izdaje se u skladu s ovim pododjeljkom;

(b) Nijedan zrakoplov ne može se vratiti u uporabu ako nakon obavljenog održavanja, kada se dokaže da je cjelokupno potrebno održavanje bilo ispravno obavljeno, potvrdu o vraćanju u uporabu ne izda: 1. odgovarajuće ovlašteno osoblje u ime organizacije za održavanje koja je odobrena u skladu s odjeljkom A pododjeljkom F ovog Priloga (dijelom M); ili 2. ovlašteno osoblje u skladu sa zahtjevima utvrđenim u Prilogu III. (dijelu 66.), osim za složene poslove održavanja navedene u Dodatku VII. ovom Prilogu, za koje se primjenjuje točka 1.; ili 3. pilot-vlasnik u skladu s točkom M.A.803.;

(c) Odstupajući od točke M.A.801.(b)2. za zrakoplove ELA1 koji se ne koriste u komercijalne svrhe, poslove složenog održavanja navedene u Dodatku VII. može potvrditi ovlašteno osoblje iz točke M.A.801.(b)2.;

(d) Odstupajući od točke M.A.801.(b), u nepredviđenim okolnostima kada je zrakoplov prizemljen na lokaciji na kojoj nema organizacije za održavanje koja je odgovarajuće odobrena u skladu s ovim Prilogom ili Prilogom II. (dijelom 145.), niti je na raspolaganju odobreno ovlašteno osoblje, vlasnik može ovlastiti bilo koju osobu s najmanje trogodišnjim odgovarajućim iskustvom na održavanju koja ima odgovarajuću kvalifikaciju da obavi održavanje u skladu sa standardima navedenim u pododjeljku D ovog Priloga i vrati zrakoplov u uporabu. U tom slučaju vlasnik mora: 1. pribaviti i čuvati u evidenciji zrakoplova detalje o cjelokupnom obavljenom poslu i o kvalifikacijama koje ima osoba koja je izdala potvrdu; i 2. osigurati da svako takvo održavanje prvom prilikom, ali najkasnije u roku od sedam dana, ponovno provjeri i potvrdi odgovarajuće ovlaštena osoba iz točke M.A.801.(b) ili organizacija odobrena u skladu s odjeljkom A pododjeljkom F ovog Priloga (dijela M) ili s Prilogom II. (dijelom 145.); i 3. obavijestiti u roku od sedam dana organizaciju odgovornu za vođenje kontinuirane plovidbenosti zrakoplova ako je s njom sklopljen ugovor u skladu s točkom M.A.201.(e) ili, u nedostatku takvog ugovora, nadležno tijelo, o davanju takvog ovlaštenja za izdavanje potvrde;

(e) U slučaju vraćanja u uporabu u skladu s točkom M.A.801.(b)2. ili s točkom M.A.801.(c), ovlaštenom osoblju pri poslovima održavanja može pomagati jedna ili više osoba pod njegovim/njezinim neposrednim stalnim nadzorom;

(f) Potvrda o vraćanju u uporabu sadrži najmanje: 1. osnovne detalje o obavljenom održavanju; i 2. datum kada je takvo održavanje bilo završeno; i 3. identitet organizacije i/ili osobe koja izdaje potvrdu o vraćanju u uporabu, uključujući: i. upućivanje na odobrenje organizacije za održavanje koja je odobrena u skladu s odjeljkom A pododjeljkom F ovog Priloga (dijelom M) i ovlaštenog osoblja koje izdaje takvu potvrdu; ili ii. u slučaju potvrde o vraćanju u uporabu iz točke M.A.801.(b)2. ili M.A.801.(c), identitet i, ako je primjereno, broj licence ovlaštenog osoblja koje izdaje takvu potvrdu; 4. ograničenja plovidbenosti ili operacija, ako postoje;

(g) Odstupajući od stavka (b) i bez obzira na odredbe iz stavka (h), kada se propisano održavanje ne može obaviti, potvrda o vraćanju u uporabu može se izdati u okviru odobrenih ograničenja zrakoplova. Ova činjenica, zajedno s bilo kakvim primjenjivim ograničenjima plovidbenosti ili operacija, unosi se u potvrdu o vraćanju zrakoplova u uporabu prije njezinog izdavanja kao dio informacija koje se zahtijevaju u stavku (f)(4);

(h) Potvrda o vraćanju u uporabu ne smije se izdati u slučaju bilo koje poznate nesukladnosti koja ozbiljno ugrožava sigurnost leta.

M.A.802. Potvrda o vraćanju komponente u uporabu

(a) Potvrda o vraćanju u uporabu izdaje se nakon dovršenja bilo kakvog održavanja na komponenti zrakoplova u skladu s točkom M.A.502.

▼M7

(b) Odobrena potvrda o vraćanju u upotrebu, označena kao obrazac EASA 1, predstavlja potvrdu o vraćanju sastavnog dijela zrakoplova u upotrebu, osim kada je takvo održavanje sastavnog dijela zrakoplova obavljeno u skladu s točkom M.A.502(b), točkom M.A.502(d) ili točkom M.A.502(e), u kojem slučaju održavanje podliježe postupku vraćanja zrakoplova u upotrebu u skladu s točkom M.A.801.

▼M3

M.A.803. Ovlaštenje pilota-vlasnika

(a) Da bi neka osoba mogla biti pilot-vlasnik, ona mora: 1. imati valjanu pilotsku dozvolu (ili jednakovrijedan dokument) koju je izdala ili vrednovala država članica za tip ili klasu zrakoplova; i 2. posjedovati zrakoplov, bilo u svom ili u zajedničkom vlasništvu; takav vlasnik mora biti: i. jedna od fizičkih osoba u registracijskom obrascu; ili ii. član neprofitne organizacije za rekreativno zrakoplovstvo, pri čemu je pravna osoba navedena u registracijskom dokumentu kao vlasnik ili operator, a taj je član izravno uključen u postupak donošenja odluka pravne osobe i pravna osoba ga je imenovala za održavanje koje obavlja pilot-vlasnik.

(b) Za bilo koji jednostavan motorni zrakoplov s najvećom masom pri polijetanju jednakom 2 730 kg i manje, jedrilicu, motornu jedrilicu ili balon u privatnoj uporabi, pilot-vlasnik može izdati potvrdu o vraćanju u uporabu nakon ograničenog održavanja koje obavlja pilot-vlasnik, kako je navedeno u Dodatku VIII.

(c) Opseg ograničenog održavanja koje obavlja pilot-vlasnik mora se specificirati u programu održavanja zrakoplova iz točke M.A.302.

(d) Potvrda o vraćanju u uporabu mora se unijeti u knjige i sadržavati osnovne podatke o obavljenom održavanju, datum kad je to održavanje dovršeno i identitet, potpis i broj pilotske dozvole pilota-vlasnika koji izdaje takvu potvrdu.

▼B

PODDIO I.

POTVRDA O PROVJERI PLOVIDBENOSTI

▼M3

M.A.901. Provjera plovidbenosti zrakoplova

Kako bi se osigurala valjanost svjedodžbe o plovidbenosti zrakoplova, mora se periodički obaviti provjera plovidbenosti zrakoplova i njegove dokumentacije o kontinuiranoj plovidbenosti.

(a) Potvrda o provjeri plovidbenosti izdaje se u skladu s Dodatkom III. (EASA Obrazac 15a ili 15b) nakon dovršenja zadovoljavajuće provjere plovidbenosti. Potvrda o provjeri plovidbenosti vrijedi jednu godinu;

(b) Zrakoplov u kontroliranom okruženju je zrakoplov (i.) koji je tijekom prethodnih 12 mjeseci kontinuirano vodila jedna organizacija za vođenje kontinuirane plovidbenosti odobrena u skladu s odjeljkom A pododjeljkom G ovog Priloga (dijelom M), i (ii.) koji su tijekom prethodnih 12 mjeseci održavale organizacije za održavanje odobrene u skladu s odjeljkom A pododjeljkom F ovog Priloga (dijelom M), ili u skladu s Prilogom II. (dijelom 145.). To uključuje poslove održavanja iz točke M.A.803.(b) i vraćanje u uporabu u skladu s točkom M.A.801.(b)2. ili točkom M.A.801.(b)3.;

(c) Za sve zrakoplove koji se koriste u komercijalnom zračnom prijevozu i zrakoplove s MTOM-om iznad 2 730 kg, osim balona koji su u kontroliranom okruženju, organizacija iz točke (b) koja vodi kontinuiranu plovidbenost zrakoplova, ako je odobrena na odgovarajući način i ako je u skladu sa stavkom (k), može: 1. izdavati potvrdu o provjeri plovidbenosti u skladu s točkom M.A.710.; i 2. za potvrde o provjeri plovidbenosti koje je izdala, kad je zrakoplov ostao u kontroliranom okruženju, dvaput produžiti valjanost potvrde o provjeri plovidbenosti, svaki put za razdoblje od jedne godine;

(d) Za sve zrakoplove koji se koriste u komercijalnom zračnom prijevozu i zrakoplove s MTOM-om iznad 2 730 kg, osim balona koji (i.) nisu u kontroliranom okruženju ili (ii.), čiju kontinuiranu plovidbenost vodi organizacija za vođenje kontinuirane plovidbenosti koja nema ovlast za obavljanje provjere plovidbenosti, potvrdu o provjeri plovidbenosti izdaje nadležno tijelo nakon zadovoljavajuće procjene na temelju preporuke organizacije za vođenje kontinuirane plovidbenosti odgovarajuće odobrene u skladu s odjeljkom A pododjeljkom G ovog Priloga (dijelom M), poslane zajedno sa zahtjevom vlasnika ili operatora. Ta se preporuka mora temeljiti na provjeri plovidbenosti izvedenoj u skladu s točkom M.A.710;

(e) Za zrakoplove koji se ne koriste u komercijalnom zračnom prijevozu s MTOM-om jednakim ili manjim od 2 730 kg, i balone, bilo koja organizacija za vođenje kontinuirane plovidbenosti koja je odobrena u skladu s odjeljkom A pododjeljkom G ovog Priloga (dijelom M) i koju imenuje vlasnik ili operator, ako je odobrena na odgovarajući način i ako je u skladu sa stavkom (k), može: 1. izdavati potvrdu o provjeri plovidbenosti u skladu s točkom M.A.710.; i 2. za potvrde o provjeri plovidbenosti koje je izdala, kad je zrakoplov ostao u kontroliranom okruženju pod njezinim vođenjem, dvaput produžiti valjanost potvrde o provjeri plovidbenosti, svaki put za razdoblje od jedne godine;

(f) Odstupajući od točaka M.A.901.(c)2 i M.A.901.(e)2, za zrakoplove koji su u kontroliranom okruženju, organizacija iz točke (b) koja vodi kontinuiranu plovidbenost zrakoplova, ako je u skladu sa stavkom (k), može dvaput, svaki put za razdoblje od jedne godine, produžiti valjanost potvrde o provjeri plovidbenosti koju je izdalo nadležno tijelo ili druga organizacija za vođenje kontinuirane plovidbenosti odobrena u skladu s odjeljkom A pododjeljkom G ovog Priloga (dijelom M);

(g) Odstupajući od točaka M.A.901.(e) i M.A.901.(i)2., za zrakoplove ELA 1 koji se ne koriste u komercijalnom zračnom prijevozu i na koje se ne odnosi točka M.A.201.(i), potvrdu o provjeri plovidbenosti može također izdati nadležno tijelo nakon zadovoljavajuće procjene, temeljene na preporuci ovlaštenog osoblja koje je formalno odobrilo nadležno tijelo i koje je u skladu s odredbama Priloga III. (dijelom 66.), kao i sa zahtjevima utvrđenima u točki M.A.707.(a)2(a), poslanoj zajedno sa zahtjevom vlasnika ili operatora. Ta se preporuka mora temeljiti na provjeri plovidbenosti izvedenoj u skladu s točkom M.A.710. i ne smije se izdavati za više od dvije uzastopne godine;

(h) Uvijek kada okolnosti ukazuju na postojanje potencijalne opasnosti za sigurnost, nadležno tijelo samo provodi provjeru plovidbenosti i izdaje potvrdu o provjeri plovidbenosti;

(i) Uz stavak (h), nadležno tijelo može također samo provesti provjeru plovidbenosti i izdati potvrdu o provjeri plovidbenosti u sljedećim slučajevima: ▼M4 1. kad zrakoplov vodi organizacija za vođenje kontinuirane plovidbenosti odobrena u skladu s odjeljkom A pododjeljkom G ovog Priloga (dio M), koja se nalazi u trećoj zemlji; ▼M3 2. za sve balone i bilo koje druge zrakoplove s MTOM-om jednakim ili manjim od 2 730 kg, ako to zatraži vlasnik;

(j) Kada nadležno tijelo obavlja provjeru plovidbenosti i/ili izdaje potvrdu o provjeri plovidbenosti, vlasnik ili operator nadležnom tijelu osigurava: 1. dokumentaciju koju nadležno tijelo zahtijeva; i 2. prikladan smještaj na odgovarajućoj lokaciji za njegovo osoblje; i 3. kada je potrebno, podršku osoblja koje je odgovarajuće kvalificirano u skladu s Prilogom III. (dijelom 66.) ili s jednakovrijednim zahtjevima u odnosu na osoblje utvrđenim u točki 145.A.30.(j)(1) i (2) Priloga II. (dio 145.);

(k) Potvrda o provjeri plovidbenosti ne može se izdati niti produžiti ako postoji dokaz ili razlog vjerovanju da zrakoplov nije plovan.

▼B

M.A.902. Valjanost potvrde o provjeri plovidbenosti

(a) Potvrda o provjeri plovidbenosti postaje nevažećom ako: 1. je privremeno ili trajno oduzeta; ili 2. je svjedodžba o plovidbenosti privremeno ili trajno oduzeta; ili 3. zrakoplov nije u registru zrakoplova države članice; ili 4. se potvrda o tipu prema kojoj je izdana svjedodžba o plovidbenosti privremeno ili trajno oduzme.

▼M7

(b) Zrakoplov ne smije letjeti ako je svjedodžba o plovidbenosti nevaljana ili ako: 1. kontinuirana plovidbenost zrakoplova ili bilo kojeg sastavnog dijela ugrađenog u zrakoplov ne zadovoljava zahtjeve ovog dijela; ili 2. zrakoplov ne ostane sukladan s d